“Sarapjjam [...] jaqenakar nayan discipulojar tukuyapjjam” (Mateo 28:19) | Congregacionan yatjjatañataki\n¿Kuna arutsa liytʼäta? Acholi Afrikáans Akha Albanés Alemán Alemán bajo Altaico Aluro Amis Amárico Argentina markan amparamp parlirinakataki Armenio Aucano Australia markan amparamp parlirinakataki Aymara Ayá Azerí Azerí (alfabeto cirílico) Bashkir Bassa (Camerún) Batak simalunguno Batako karo Batako toba Baulé Becol Bengalí Biak Birmano Bislama Bolivia markan amparamp parlirinakataki Boulou Brasil markan amparamp parlirinakataki Búlgaro Caboverdés Cakchiquel occidental Camboyano Catalán Cebuano Chabacano Changana (Mozambique) Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuukés Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Criollo de las Seychelles Criollo guadalupeño Criollo haitiano Criollo inglés de Belice Criollo mauriciano Croacia markan amparamp parlirinakataki Croata Cuba markan amparamp parlirinakataki Damara Dangme Danés Digor Diula Duala Ecuador markan amparamp parlirinakataki Edo Efik Embunda Endebele Endonga Endáu Enzema Eslovaco Eslovaquia markan amparamp parlirinakataki Esloveno Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Galés Garífuna Georgiano Grecia markan amparamp parlirinakataki Griego Groenlandés Guaraní Gujarati Gun Hausa Hebreo Herero Hiligaynon Hindi Hiri motu Hmong (blanco) Holandés Húngaro Iban Ibanag Ibinda Ibo Idoma Igede Ilocano India markan amparamp parlirinakataki Indonesia markan amparamp parlirinakataki Indonesio Inglés Ishan Islandés Isoko Italia markan amparamp parlirinakataki Italiano Japonés Japón markan amparamp parlirinakataki Javanés Kabiye Kachin Kannada Kaonde Kayin sgaw Kazajo Kazajo (alfabeto árabe Kekchí Kikamba Kikongo Kikuyu Kiluba Kiniaruanda Kipende Kirguís Kiribatiano Kirundi Kisi Krío Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Kyangonde Lahu Lao Lenie Letón Lhukonzo Lifu Lingala Lituano Lomue Luganda Lunda Luo Luvale Macedonio Makua-meeto Malayo Malayálam Malgache Maltés Mam Mambue-Lungu Mapudungún Maratí Marshalés Maya Mazateco de Huautla Mingreliano Mixe del norte Mixteco (Guerrero) Mizo Mongol Moré Motu México markan amparamp parlirinakataki Navajo Ndebele (Zimbabue) Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Palauano Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin (oeste de África) Pidgin de las islas Salomón Polaco Polonia markan amparamp parlirinakataki Ponapés Portugués de Brasil Portugués europeo Purépecha Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Quiché Rarotongués República Checa markan amparamp parlirinakataki Romaní (Macedonia) Romaní de Macedonia (alfabeto cirílico) Romaní de Serbia Romaní del sur de Grecia Ronga Rumania markan amparamp parlirinakataki Rumano Runyankore Rusia markan amparamp parlirinakataki Ruso Rutoro Samoano Sango Saramacano Sena Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Sundanés Swajili (Congo) Tagalo Tahitiano Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uigur (alfabeto cirílico) Umbundú Urdu Uruund Uzbeko Uzbeko (alfabeto latino) Vendal Venezuela markan amparamp parlirinakataki Vietnamita Wallisiano Waray-Waray Wayuunaiki Wolaita Xhosa Xitshwa Yao Yapés Yoruba Zandé Zapoteco (Istmo) Zulú chin haka chin haka Chin haka sanguir Árabe Ñanya Ñemba\n“Ukhamasti sarapjjam, taqe markankir jaqenakar nayan discipulojar tukuyapjjam” (MAT. 28:19).\nCANCIÓN 60 Jaqenakar salvasipjjañapatak yanaptʼañäni\n1, 2. 1) Jesusan arunakapajj Mateo 28:18-20 texton qellqatäki ukarjamajja, ¿kun lurañas cristiano congregacionatakejj wali wakiskiri? 2) ¿Kuna jisktʼanakarus aka yatichäwin qhanañchaskañäni?\nJESUSAJJ jiwatat jaktjjäna uka qhepatjja, mä qollun tantachasipjjañapatakiw apostolonakapar mayïna. Ukan tantachasisajja, apostolonakajj wali kusisitäpjjpachänwa (Mat. 28:16). Ukanwa Jesusajj ‘phesqa patakatsa jukʼampi jilatanakar uñstpachäna’ (1 Cor. 15:6). ¿Kunatsa Jesusajj arkirinakapar tantachäna? Jupanakar akham sänwa: “Sarapjjam, taqe markankir jaqenakar nayan discipulojar tukuyapjjam” sasa (Mateo 28:18-20 liytʼañataki).\n2 Jesusan uka arunakap phoqerinakajja, nayrïr patak maranakan uttʼayaskäna uka congregación taypinkapjjarakïnwa. Jupanakatakejja, jaqenakar Criston discipulopar tukuyañaw wali wakiskirïna. * Jichhürunakanjja, walja congregacionanakaw oraqpachan utji. Uka congregacionanakan tantachasir cristianonakajj ukhamarakiw jaqenakar yanaptʼañatak chʼamachasipjje. Aka yatichäwinjja, aka pusi jisktʼanakaruw qhanañchaskañäni: ¿Kunatsa jaqenakar Criston discipulopar tukuyañajj wali wakiskiri? ¿Kunanaksa ukatakejj lurañasa? ¿Taqenit jaqenakarojj Criston discipulopar tukupjjañapatak yanaptʼsna? ¿Kunatsa paciencianïñasa?\n¿KUNATSA JAQENAKAR CRISTON DISCIPULOPAR TUKUYAÑAJJ WALI WAKISKIRI?\n3. Juan 14:6; 17:3 textorjamajja, ¿kunatsa jaqenakar Criston discipulopar tukuyañajj wali wakiskiri?\n3 ¿Kunatsa jaqenakar Criston discipulopar tukuyañajj wali wakiskiri? Khitinakatï Criston discipulopäpki ukanakakiw Diosan amigopäpjjaspa. Jupanakajj sumaw jichhürunakan jakasipjjaspa, jutïrinsa wiñayaw jakapjjarakispa (Juan 14:6; 17:3 liytʼañataki). Jaqenakar Criston discipulopar tukuyañajj janis faciläkchejja, janiw sapäktanti. Apóstol Pablojj jupatsa yaqha cristianonakatsa, akham sänwa: ‘Diosamp chika trabajirïpjjtanwa’ sasa (1 Cor. 3:9). Cheqansa, Jehová Diosampi Jesusampejj wali kusiskañ luräwwa pantjasir jaqenakarojj churawayistu.\n4. ¿Kunatï Iván jilatampiru Matilde esposapampir paskäna ukat kunsa yateqsna?\n4 Jaqenakar Criston discipulopar tukuyañajj wali kusiskañäspawa. Colombia markan jakasiri Iván jilatampita Matilde esposapampit parltʼañäni. Jupanakajj Davier sat mä waynaruw predicapjjäna, uka waynajj jupanakar akham sänwa: “Cambiañ wal muntjja, ukampis janiw puedkti” sasa. Davier waynajj boxeadoränwa, drogasiri, wali machiri ukhamarakïnwa. Érika sat mä tawaqompiw jakäna. Iván jilatajj akham siwa: “Jupajj wali jayanwa jakasïna, ukaruw Bibliat yatichañatakejj sarapjjayäta. Walja horanakaw utapar puriñatakejj bicicletat wali ñeqʼerar thaknam sarapjjañajäna. Davier waynan cambionak luratap uñjasajja, Érika tawaqojj Bibliat yatjjatjjarakïnwa” sasa. Tiempompejja, Davier waynajj drogasiñsa, boxeañsa, machañsa jaytjjänwa, Érika tawaqompis casarasjjarakïnwa. Matilde kullakajj akham siwa: “Jupanakajj 2016 maran bautisasjjapjjäna ukhajja, ‘cambiañ wal muntjja, ukampis janiw puedkti’ sasin Davier waynajj sirïkäna uka arunak amtasajj jachaqtʼasipjjayätwa” sasa. Ukhamajj Criston discipulopar tukuñapatak maynir yanaptʼtan ukhajja, wal kusistanjja.\n¿KUNANAKSA JAQENAKAR CRISTON DISCIPULOPAR TUKUYAÑATAKEJJ LURAÑASA?\n5. Jaqenakar Criston discipulopar tukupjjañapatak yanaptʼañatakejja, ¿kunsa nayraqatajj lurañasa?\n5 Jaqenakar Criston discipulopar tukupjjañapatak yanaptʼañatakejja, nayraqatajj khitinakatï Diosar uñtʼañ munapki ukanakaruw thaqañasa (Mat. 10:11). Diosan arunakapat taqenir yatiyasajja, Jehová Diosan cheqpach Testigopätaswa uñachtʼaytanjja. Jesusan arunakap phoqasasti, cheqpach cristianötaswa uñachtʼayaraktanjja.\n6. ¿Kunsa jaqenakan Diosan arunakap istʼapjjañapatakejj lurañasa?\n6 Yaqhep jaqenakajj Bibliat yateqañ wal munapjje, ukampis yaqhepajj qalltanjja, janis munapkaspa ukhamäspawa. Ukatakejj inas yateqañ munapjjañapataki yanaptʼañajj wakischini. Diosan arunakap istʼapjjañapatakejj sumwa wakichtʼasiñasa. Ukatakejja, kuna toqets yatiñ munapjjaspa, kunjamsa parlañ qalltsna uk sum amuytʼañasawa.\n7. 1) ¿Kamsasas parlañ qalltsna? 2) Jaqenakar sum istʼañasa, respeto uñachtʼayañas ¿kunatsa wali wakiskiri?\n7 Inas akham sissna: “Jichhürunakanjja, taqeniw kunayman jan walinakan uñjastanjja, ¿ukanak askichañatakejj oraqpach apnaqeri mä gobiernojj munasispati? ¿Jumajj kamsasmasa?” sasa. Ukatjja, Daniel 2:44 textwa liytʼsna, qhanañchtʼaraksna. Jan ukajj akham saraksnawa: “May jisktʼañ munsma. ¿Kunas suma wawanakanïñatakejj yanaptʼistaspa?” sasa. Ukham jisktʼasajja, Deuteronomio 6:6, 7 textwa liytʼsna, qhanañchtʼaraksna. Jaqenakamp kuna toqetsay parlkchiñänejja, kunjamsa Bibliat yateqañajj jupanakar yanaptʼaspa ukwa amuytʼañasa. Jupanakamp parlkasajj sumwa istʼañasa, janirakiw kun sistani ukhas “amuyatamajj janiw walïkiti” sasin sañasäkiti, mä arunjja, respetañasawa. Ukhamatwa kunjamsa jikjjatasipjje uk amuyañäni, jupanakas istʼapjjarakistaniwa.\n8. ¿Kunatsa revisitanak jan qarjtas luraskakiñasa?\n8 Maynir Bibliat yateqañ qalltañapataki yanaptʼañatakejja, inas walja kuti kuttʼañajj wakischini. Ukatakejj tiempo ukhamarak chʼamachasiñaw munasini. ¿Kunatsa ukham sistanjja? Inas kuttʼkañäni ukhajj jan utankkchiniti, jan ukajj jan tiemponïkchiniti. Maysa toqetjja, utanejj jiwasamp jan ajjsaras parlañapatakisa Bibliat estudiañ qalltañapatakis walja kuti kuttʼañaw wakisini. Ak amtañasawa, mä plantar umamp sapa kuti warjjattʼañäni ukhajja, uka plantajj jilsuspawa. Mä jaqempejj ukhamarakiwa, jiwasatï jupampejj Diosan Arupat sapa kuti parlañäni ukhajja, sapürutjamaw Jehová Diosarusa Jesusarusa munasjjaspa.\n¿TAQENIT JAQENAKAROJJ CRISTON DISCIPULOPAR TUKUYAÑATAK YANAPTʼSNA?\nOraqpachankir Testigonakaw Diosar uñtʼañ munirinakar jikjjatañatakejj yanaptʼapjje. (Párrafos 9, 10). *\n9, 10. Yatiyir taqe cristianonakaw Diosar uñtʼañ munirinakaru jikjjatañ yanaptʼtanjja sasin ¿kunatsa sistanjja?\n9 Yatiyir taqe cristianonakaw Diosar uñtʼañ munapki ukanakar jikjjatañ yanaptʼtanjja. Uk lurañajj mä chhaqat wawar thaqañampi sasiwa. ¿Kunatsa ukham sistanjja? Mä kutinjja, kimsa marani mä wawaw chhaqatayna. Katjañatakejj niya 500 jaqenakaw yanaptʼapjjäna. Wawan niya 20 horanak chhaqatapatjja, mayniw wawarojj tonqojj yapuchaski uka cheqan jikjjatäna. Ukampis jikjjatirejj janiw jachʼañchayasiñ munkänti, jan ukasti akham sänwa: “Walja jaqenakan yanaptʼapampiw wawar jikjjatasiwayi” sasa.\n10 Walja jaqenakaw uka wawjam chhaqat jikjjatasipjje. Jupanakajj janiw suytʼäwinïpkiti, ukampis yanaptʼatäñ wal munapjje (Efes. 2:12). Uka chhaqat jaqenakarojj 8 millón jila Testigonakaw thaqasktanjja. Inas jiwasajj Bibliat yateqañ munirinakar jan jikjjatkstanti, ukampis predikktan uka pachpa territorion predikir jilat kullakanakajj jikjjatapjjaspawa. Kunapachatï mä jilatasa, jan ukajj mä kullakas maynir jikjjati, ukat jupajj Criston discipulopar tukjjaraki ukhajja, taqeniw kusistanjja.\n11. Janis jiwasajj Bibliat khitirus yatichkstanjja, ¿kunanak lurasas yaqhanakarojj Criston discipulopar tukupjjañapatak yanaptʼsna?\n11 Inas jichhajj Bibliat jan khitirus yatichkstanti, ukampis yaqha toqenakatwa jaqenakarojj Criston discipulopar tukupjjañapatak yanaptʼsna. Amuytʼañataki, Tantachäw Utar jutirinakarojj sumwa katoqtʼsna, yanaptʼaraksnawa. Ukham lurañajj cheqpach cristianötas amuyapjjañapatakiw yanaptʼani (Juan 13:34, 35). Maysa toqetjja, tantachäwinakan arstʼasaw yanaptʼaraksna. Jukʼa arunakampikis arstʼkchiñänejja, arstʼatasajj jan ajjsarasa, respetompi arstʼañapatakiw tantachäwir jutirirojj yanaptʼaspa. Yatiyañ jichhak qalltaski ukampis predikir sararaksnawa, ukhamatwa jaqenakar Bibliamp amuytʼayañ yateqañapatak yanaptʼsna. Ukham lurasajja, Cristot yateqasiñapatakiw yanaptʼasktanjja (Luc. 10:25-28).\n12. Maynir Criston discipuloparu tukuyañatakejja, ¿taqe kun yatiñajj wakisipuniti?\n12 Maynir Criston discipuloparu tukuyañatakejja, janiw taqe kun yatiñajj wakiskapuniti. Bolivia markan jakasiri Faustina mä kullakat parltʼañäni. Jehová Diosan Testigonakapar janïr uñtʼkäna ukhajja, janiw liytʼasiñ yatkänti, ukampis jichhajj mä jukʼa yatjjewa. Kullakajj bautisatäjjewa, yaqhanakar Bibliat yatichañas wal gustaraki. Sapa semanajj phesqaniruw Bibliat yatichi. Jilaparte Biblia yateqerinakapat sipansa, Faustina kullakajj janiw sum liytʼañ yatkiti, ukampis sojjtaniruw bautisasipjjañapatak yanaptʼawayi (Luc. 10:21).\n13. Cristianonakajj jan tiemponis sarnaqstanjja, ¿kuna bendicionanaksa jaqenakar Criston discipulopar tukuyasajj katoqsna?\n13 Walja cristianonakaw kunayman wakiskir lurañanakanïsajj jan tiemponi sarnaqtanjja. Ukampis jaqenakar Bibliat yatichañatakejj tiempo apstʼasipuntanwa, uk lurañajj wal kusisiyistu. Alaska cheqankir Melanie sat kullakat parltʼañäni. Jupajj sapakiw kimsaqallqo marani imill wawapar uywäna, jornälaw trabajirakïna, cáncer usuni awkiparus yanaptʼañaparakïnwa. Kullakajja, wali jaya mä jiskʼa markanwa jakasïna, ukan jupa sapakiw Jehová Diosan Testigopäna. Niyakejjay uka cheqajj wali thayächejja, walja kutiw Diosarojj “yatiyir mistuñataki yanaptʼita” sasin mayisirïna. Kullakajj walpun Bibliat yatichañ munäna, ukatwa ukham mayisïna. Mä urojja, Sara sat warmiruw ‘Diosajj Jehová satawa’ sasin yatichäna, uk yatisajj walpun uka warmejj kusisïna. Qhepatjja, Bibliat yatjjatañwa qalltjjäna. Melanie kullakajj akham siwa: “Viernes jaypʼunakajj wali qaritirïtwa. Ukhampachas estudio churirejj imill wawajamp sarapjjapunirïtwa. Sara warmin jisktʼanakapar qhanañchañatak yatjjatañasa, jupajj kunjamsa Diosan amigapar tuküna uk uñjañas wal kusisiyapjjetäna” sasa. Sararojja, iglesiapankir amigonakapasa familiaranakapas uñisiñwa qalltapjjäna, Jehová Diosan Testigopäñapsa janiw munapkänti, ukajj jupar wal llakisiyäna. Ukampis iglesiap jaytasinjja, Sarajj bautisasjjänwa.\n¿KUNATSA JAQENAKAR CRISTON DISCIPULOPAR TUKUYAÑATAKEJJ PACIENCIANÏÑASA?\n14. 1) ¿Kunatsa jaqenakar Criston discipulopar tukuyañajj chawlla katuñampi sasejja? 2) ¿Kun lurañatakis 2 Timoteo 4:1, 2 textojj chʼamañchistu?\n14 Inas jichhakamajj Criston discipulopäñ munir mä jaqer jan jikjjatkstanti, ukampis thaqaskakiñasawa. Ak amtañasawa, jaqenakar Criston discipulopar tukuyañajja, chawlla katuñampi sasiwa sasaw Jesusajj säna. Chawlla katurinakajj inamayakiw jan mä chawlla katusajj walja tiempo aptʼasipjjaspa. Jilapartejj aruma, jan ukajj wali alwaw chawlla katur sarapjje, awisajj wali jaya cheqanakaruw sarapjje (Luc. 5:5). Yaqhep Testigonakajj ukhamarakiw Diosar uñtʼañ munirinakarojj walja horanak pacienciamp thaqapjje, taqe cheqanwa yatiyapjjaraki. Ukham chʼamachasirinakajj Diosar uñtʼañ munirinakar jikjjatapjjewa. Ukhamajj ¿janit kunapachantï jaqenakar jikjjatksna ukapachan yatiyañasa, kawkjantï jaqenakar jikjjatksna uka cheqan yatiyañas wakiskaspa? (2 Timoteo 4:1, 2 liytʼañataki).\nBibliat yateqerinakarojj pacienciampiw Jehová Diosar uñtʼapjjañapatakisa, Jupar munasipjjañapatakisa, istʼapjjañapatakis yanaptʼañasa. (Párrafos 15, 16). *\n15. ¿Kunatsa Bibliat yatichkasajj paciencianïñasa?\n15 ¿Kunatsa jaqenakar Bibliat yatichkasajj paciencianïñasa? Maya, Bibliat yateqerinakarojj janiw Biblian yatichäwinakapaksa, ni uka yatichäwinakar munasiñaksa yatichañasäkiti, jan ukasti, Biblia qellqayiri Jehová Diosar uñtʼapjjañapataki, ukhamarak Jupar munasipjjañapatakiw yanaptʼañasa. Paya, janiw kuntï Jesusajj discipulonakapar mayki ukak yatichañasäkiti, jan ukasti, kunjamsa cheqpach cristianor tukuspa uk yatiñapatakiw yanaptʼañasaraki. Biblian wiñay yatichäwinakaparjam (principios bíblicos) sarnaqañapatakis yanaptʼañasarakiwa. Bibliat yaqhep yateqerinakajja, mä qhawqha tiemponakwa jan wali sarnaqäwinakapsa jan wali amuyunakapsa apanukupjje, ukampis yaqhepajja, walja tiempotwa apanukupjjaraki.\n16. ¿Kunsa Raúl chachan experienciapat yateqsna?\n16 Paciencianïñajj kunatsa wali wakiskiri ukjja, kunatï Perú markankir mä misionero jilatar paskäna ukaw uñachtʼayistu. Jupajj akham siwa: “Raúl sat mä chachajj pä libro estudiañwa tukuyjjäna. Ukampis jan walinakan uñjasiskakïnwa. Warmipampejj janipuniw waltʼayaskänti, jan wali arunakwa parlarakïna, wawanakapas janiw respetapkänti. Ukampis tantachäwinakar jutapuniriwa, ukatwa juparusa familiaparus yanaptʼañatak saraskakiyäta. Uñtʼasipkayäta ukhat kimsa maranak jilaw pasjjäna, ukhaw Biblian mayitanakap phoqasajj bautisasjjäna” sasa.\n17. ¿Kunsa akjjar jutki uka yatichäwin yatjjataskañäni?\n17 Jesusajj akham sänwa: “Sarapjjam, taqe markankir jaqenakar nayan discipulojar tukuyapjjam” sasa. Uka arunak phoqañatakejja, walja kutiw jiwasat sipans yaqha amuyunïpki uka jaqenakamp parltanjja. Jupanakat yaqhepajj janiw kuna religionarus sarapkiti, yaqhepajj yamas janiw Diosar creyipkiti. Akjjar jutki uka yatichäwinwa kunjamsa jupanakampejj Reinon suma yatiyäwinakapat parlañ qalltsna uk yatjjataskañäni.\n¿Kunatsa jaqenakar Criston discipulopar tukuyañajj wali wakiskirejja?\n¿Khitinakas jaqenakarojj Criston discipulopar tukupjjañapatak yanaptʼapjjaspa?\n¿Kunatsa jaqenakar Bibliat yatichkasajj paciencianïñasa?\nCANCIÓN 68 Reinon jathap phawañäni\n^ Párrafo 5 Cristiano congregacionatakejja, jaqenakar Criston discipulopar tukuyañajj wali wakiskiriwa. Kunas jaqenakar Criston discipulopar tukuyañatakejj yanaptʼistaspa ukwa aka yatichäwin yatjjataskañäni.\n^ Párrafo 2 AMTAÑATAKI: Criston discipulonakapajja, janiw kuntï Jesusajj yatichkäna uk aleqak yateqapkiti, jan ukasti ukarjamaw sarnaqapjje. Jupat yateqasisin sarnaqañatakis chʼamachasipjjarakiwa (1 Ped. 2:21).\n^ Párrafo 52 FOTONAKAT JUKʼAMP QHANAÑCHTʼAÑATAKI: Mä aeropuertonjja, mä chachaw vacacionapan pasiykasajj mä tratado apasiski. Qhepatsti, pä Testigonakaruw carritomp yatiyaskir uñjaraki. Utapar kuttʼjje ukhajja, pä Testigonakaw utapar visittʼasipki.\n^ Párrafo 54 FOTONAKAT JUKʼAMP QHANAÑCHTʼAÑATAKI: Uka pachpa chachajj Bibliat estudiañwa qalltaski. Tiempompejja, Biblian mayitanakap phoqasajj bautisasiskiwa.


Tata Moralesamp tata Vizcarrampix Bolivia Kamananakampin Perú Kamananakampin 5ïr Tantachäwip qalltayawayxapxiwa\nBolivia irpirimp Perú irpirimpix yanapirinakapamp chikaw tantachasisipki (Jamuqa: Bolivia Anqa Markanakamp Aruskipañ Kamanan uñt'ayata)\nEvo Morales Jilïr Irpirimp Matín Vizcarra Jilïr Irpirimpix Bolivia Kamananakampin Perú Kamananakampin 5ïr Tantachäwip qalltayawayxapxiwa. Uka tantachäwinx markanakasan mayacht’at sarantapxañapatakiw amtapxani, pä lamar qutar purir siqitit thakhits aruskipapxarakiniwa.\nMarkanakasax mayacht’añawa, juk’ampis pä lamar qutar purir siqititimpiw mayacht’assna sasaw tantachäw qalltaykasax Bolivia irpirisax arsuwiyi.\n“Machaq Qhapaq Ñanw utt’ayasktan, kamisti achachila awichanakasax jaytawaykistu ukhama. Markanakasax pä lamar qutar purir siqitit thakhimpiw mayacht’asipxaspa. Ilon mä jach’a lamar qutat puriñ chiqax utjaspa ukw muntha. Perú markatakix lamar qutar sarañax utjaspawa, ukhamarakiw Boliviatakis Brasilatakisa. Inas jiwasax jan ukham lurañ tukuykchiñäniti, ukhamarus Awiya Yalan aksan sum sarantañatakiw amtanak jaytawiyañäni” sasaw Jilïr Irpirix sawiyi.\nTata Vizcarrax kunjams markachirinakar jan wali jaqinakat arxatañampitak Pachamama jan q’añuchañampitak qullqichañampitak irnaqasiwiyatayna ukxat arsuwiyaraki, juk’ampis Titi Qaqa quta q’umachañxat arsuwiyi.\nBolivia irpirinakamp Perú irpirinakampix 13 amtamp irnaqañatakiw laphinak rixt’awiyapxani ukhamarakiw jilïr irpirinakax markanakas ch’amachir amtanakamp sarantañatak laphinak rixt’awiyapxani./RAR


Perú: Activistanakax»cruzada cívica» ukampiw qalltapxi Nanay jawirar arxatañataki · Global Voices Aymarata\nJaqukipäw uñt'ayata/apkatata 24 Sata qallta phaxsi 2012 11:17 GMT\nAka payïr qilqt’äwix Iquitos markan umxat qilqt’atawa. Nayrïr uñjapxama.\nAkan nayrïr qilqatanx Iquitos markan umar jan walt’ayirinakat qilqtan ukatx hidrocarburos transnacional Conoco Phillips cuenca Nanay jawirar jan waltäwinakaxata. Sarantaskaktanwa, Gonzalo Tello yatxatirix Conoco Phillips ukxat «El Agua Sagrada p’iqinchat qilatapan amuyt’äna»:\nUka 15 uru sata qallta phaxsinxa, Comité del Agua uksankirinakaw Conoco Phillips uksankirimp tantacht’asipxäna, cuenca Nanay uksankirirux khitanukupxanwa. Seamus Finn, mayni Conoco Phillips uksankirixa, mä qilqat apxarutayana Nueva York markan 5 uru taypi sata phaxsin uñt’ayañataki.\nAka qilqatax Juan Arellano jupan blogupan qilqt’atawa.


Juan 14 - Holy Bible [Aymara Bible 1997] - (Juan 14)\n“Jan jumanacajj llaquisipjjamti. Iyawsapjjam Diosaru, nayarus iyawsapjjaraquita.\nAwquejjan utapanjja walja utjäwinacaw jacañatac utji, jan uqhamäcaspa ucajja, nayajj niyaw jumanacaru sapjjeriscasamäna. Uqhamajj mä utjäwi jumanacatac waquichiriw sarä.\nSarasinsti ucat mä utjäw waquichasinjja, wasitampiw jutä jumanacaru irpasjjañataqui, cawqhanccätï nayajj jumanacajj ucqhancapjjañamataquiraqui.\nJumanacajj yatipjjtawa cawqharutejj sarctjja uca, cunjäm puriñsa yatipjjaractawa.\nTomasejj Jesusarojj siwa: —Tata, janiw yatipcti cawquïru sarañamsa, ¿cunjämsa uca saräwjja yatipjjäjja? —sasa.\nJumanacatejj nayaru uñt'apjjetasmajja, Awquejjarojj uñt'apjjaraquismawa; jichhatpachaw uñt'apjjaracta, uñjasipcaraquïyätawa.\nFelipesti ucjjarojj sänwa: —Tata, Awquiru uñacht'ayapjjeta, ucampejj waliquëjjaniwa —sasa.\nJesusajj ucjjarojj saraquïnwa: —Felipe, acqha maranacaraquis jumanacampïtanjja, ¿janit jichhacam uñt'quista? Qhititejj nayar uñjquitu ucajj Awquirojj uñjaraquiwa, uqhamasti ¿cunatsa mayista: ‘Awquiru uñacht'ayapjjeta’ sasajja?\n¿Janit iyawsapcta nayajj Awquincatajja, Awquisti nayancatapa? Cunanactejj sapjjsma ucjja, janiw naya pachpatacti sapcsma, nayan jacqui uca Awquiwa luräwinacap lurasqui.\nNayajj Awquinctwa, Awquisti nayampiraquiwa ucjja iyawsapjjeta, jan ucajj luratanacajj uñjasinacsa iyawsapjjeta.\nKhanacwa sapjjsma, qhititejj nayar iyawsquitu ucajja, luraraquiniwa cuntejj nayajj lurctjja ucanaca, juc'amp jach'a luräwinacampwa lurani, Awquejjajj cawquincquitejj ucaru saratajj laycu.\nTake cuntejj jumanacajj sutejjaru mayipjjäta ucjja, nayajj luräwa, Yokajj Awquin jach'a cancañap uñacht'ayañapataqui.\nCuntejj nayan sutejjaru mayipjjäta ucjja, nayajj take cunsa luräwa.\nNayajj Awquirojj achict'äwa jumanacaru yakha Chuymachiri qhitaniñapataqui, jupasti jumanacampejj wiñayataquïniwa.\nUcajj cheka Ajayuwa, acapachanquirinacasti janiw jupar catokcaspati, jan uñjatapa ni uñt'atapa laycu, ucampis jumanacajj uñt'jjapjjtawa, jupasti jumanacampïsquiwa, ucatsti jumanacanwa jacani wiñayataqui.\n“Janiw wajcha jaytapcämäti, nayajj cutt'anïwa jumanacampïscañataqui.\nMä juc'ampitjja jakenacajj janiw juc'ampi uñjcjjapjjetaniti, ucampis jumanacajj uñjasipquitätawa, jumanacajj jacapjjätawa nayan jacascatajj laycu.\nUcüruwa jumanacajj Awquincatajja yatipjjäta, jumanacasti nayancatajjaraqui, nayasti jumanacampïtajjaraqui.\nQhititejj camachinacajj yatquejja, uqhamarac phokcaraqui ucajja, uñacht'ayiwa chekpach nayar munatapa. Awquejjasti munasiraquiniwa qhititejj nayar munasquitu ucarojja, nayasti juparojj munasiraquïwa, ucatsti uñacht'ayasiraquïwa.”\nJudasajj (aca Judasajj janiw Iscariote ucäquiti) Jesusarojj sänwa: —Tata, ¿cunatsa nanacarojj uñacht'ayasipjjetäta, acapachanquir jakenacarusti janirac uñacht'ayascätati? —sasa.\nJesusasti saraquïnwa: —Qhititejj munasquitu ucajja, cuntejj nayajj siscta ucwa luri; Awquejjasti munasiniwa, Awquejjampi nayampejj jupamp jakeriw jutapjjä.\nQhititejj jan munquitu ucajja, cuntejj nayajj sisctjja ucjja janiw lurquiti. Aca arunac ist'apcta ucajja janiw nayan arunacajjäquiti, jan ucasti qhitanquitu uca Awquejjan arunacapawa.\n“Acanacjja sapjjsmawa jumanacampïcasina.\nAwquejjaw nayan sutejjaru Kollan Ajayu qhitanini, jumanacar yanapañapataqui, uqhamarac chuymachañapataqui. Jupaw jumanacar take cuns yatichapjjätam, amtayapjjaraquïtamwa cuntejj nayajj jumanacaru sapjjsma ucanaca.\nAcjja sapjjsmawa janïr ucajj pasquipana, cunapachatejj acanacajj lurascani ucqhajj iyawsapjjañamataqui.\n“Janiw jumanacampi juc'ampi parlcjjäti, acapacha apnakqui ucasti niya jutiwa. Ucampis janiw cuna ch'amanïquisa nayataquejja.\nCuntejj Awquejj sisquitu uc lurta, acapachajj nayan Awquir munatajja yatiñapataqui. “Sartapjjam, sarjjañäni.”


¿Kuna arutsa liytʼäta? Afrikáans Albanés Alemán Amárico Armenio Aymara Becol Birmano Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Cingalés Coreano Criollo haitiano Croata Danés Efik Enzema Eslovaco Esloveno Español Estonio Ewé Finlandés Francés Ga Georgiano Griego Guaraní Hiligaynon Holandés Húngaro Ibo Ilocano Indonesio Inglés Islandés Italiano Japonés Kikuyu Kiniaruanda Kirguís Letón Lingala Lituano Luo Malgache Ngäbere (o guaymí) Noruego Panjabí Persa Polaco Portugués de Brasil Quechua boliviano Rumano Ruso Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Sueco Tagalo Tahitiano Tai Tigriña Tsonga Tsotsil Tsuana Turco Twi Ucraniano Uruund Vietnamita Wayuunaiki Xhosa Yoruba Zulú Árabe\nNAYRÏR JANAN PʼEQEÑCHÄWIPA: ¿KUSISIT JAKASIÑAJJ UTJASPATI?\n‘Yaqhepanakajj paqallq tunk maraw jakapjje, chʼamaninakasti kimsaqallq tunk marakamaw puripjje, ukataq jakañasti, jan waltʼañanakampi tʼaqhesiñanakamp apani.’ (Salmo 90:10)\n¡UKA arunakajj cheqäskapuniwa! Aka pachan jakañajj tʼaqhesiñanakampi ukat ‘jan waltʼañanakamp’ phoqhantatawa. Ukatwa, maynejj akham jisktʼasispa ¿jichhürunakan sum jakasiñajj utjaspati? sasa.\nMaría sat warmit amuytʼañäni, jupajj kuns lurapunirïnwa; ukampis jichhajj 84 maranïsajj munaskchi ukhas janiw utat misturjamäjjeti. Ukhaman uñjasisajj ¿kunjamsa kusisit jakaspa?\n¿Ukhaman uñjasiraktati? Inas akham sarakirïsta: ‘Trabajojansa sapüru ukak luraskta, janiw khitis chʼamachasitajj amuykiti’ sasa. Maysa toqet inas jakäwiman walja askinak jikjjatasksta, ukampis inas jutïr urunakat llakisisksta jan ukajj llakimp aynachtʼata, sapaki, jan ukasti familiaman jan waltʼäwinak utjchi. Ukat inas wali munat familiamat maynejj jiwjjchi. Cheqas ukaw André chachar pasatayna. Wali munat awkipaw usuntasin jiwjjatayna, ukaw juparojj wal aynachtʼayäna kunattejj awkipamp wali yatitänwa. Ukat akham sasaw amuyäna: ‘janiw khitis yanaptʼkitaspati’ sasa.\nKuna jan waltʼäwinakarusa jan ukajj llakinakarus saykatkchiñänejja, taqeniw kusisit jakasiñ muntanjja. Ukatakejj mä suma jaqen sarnaqäwipaw yanaptʼistani, jupajj Jesucristowa, jupan aka Oraqenkatapajj pä waranqa maranakaw pasawayjje. Cheqansa kuna jan waltʼäwinakan jikjjatasisasa sum jakasïna. Jiwasajj jupjam sarnaqañatak chʼamachasiñäni ukhajja, ukhamarakiw kusisit jakasirakiñäni.


Evo Morales Jilïr Irpirix Inak Qullañ Wakichäw Sarantayañ Kamach rixt'awiyi\n2.000 waranq waranq dolarat jilaw Inak Qullañ Wakichäw sartayañatakix utji, 1.200 usunakxat qullañaw utjani / Jamuqa: K'umar Jakañ Kamanan uñt'ayata\nEvo Morales Jilïr Irpirix 1152 jakhun kamachw Inak Qullañ Wakichäw sartayañatak jichhürux Marka jach’a Utan rixt’awiyi. Uka kamachirjamax marka apnaqirinakaw markachirinakan k’umar jakañapx mun jan mun uñjapxañapa, amtanakx k’umar jakañatak uñt’ayapxañapawa, taqinin sum jakapxañap uñjapxañapa, inakiw qullayasiñas utjañapa.\n“Wiñayatakiw aka urux amtasiñatakjamäni, Bolivia markan mayacht’asitapat akham wakiskir sarttan, jakäw mayjt’ayir amta utjatapata (…). 180 maranx, 17.175 irnaqirikiw (qullañatak) utjäna. 13 maranx, 18.550 yaqha irnaqiriw Bolivianx qullañatak katuqata, jichhax 8.000 yaqha irnaqirimpix 26.550 ukja irnaqirïniw Bolivianx qullañatak utjani” sasaw yatiyawiyi.\nQhipa 13 maranx, 1.061 machaq qullañ utaw utji, 2005 maranx 52 dolaraw sapa markachiritak utjäna, jichhax 284 dolaräxarakiwa. Machaq kamachimpix Marka Qullqitw irnaqirinakatakis qullañ amtanakatakis apsutäni ukhamarakiw yänakatakis qullanakatakisa, tantiy qullañ utanakampitak jach’a qulla utanakampitakiw churapxani.\n“Nänakatakix k’umar jakañax jakäw pachpawa. Neoliberal amuyuninakatakix qullañax qullqichasiñatakïnwa (…) 200 waranq waranq dolaraw k’umar jakañatakix utjistu. Yamakis 54 qullañ utaw utahcayatäni, 1.934 waranq waranq dolaraw ukatakix utji” sawiyiwa.\nGabriela Montaño, k’umar Jakañ Uñjir Kamanax arsuwiyarakiwa. Inak Qullañ Wakichäw rixt’asax “kuna markan lurañ munapki ukax phuqhasxiwa (…) taqiniw qullayasiñäni”, taqi Bolivia utjäwitakiw inak qullañax utjani, “janipiniw qullayasiñatakix Bolivia markachirinakax waxt’asksnas ukham qullayasiñ mayiskañäniti”, sasaw sawiyi.\n“Jichhapiniw marka irpirinakx taqi jach’a qulañ utanakan qullayañx apnaqapxani (…) juk’amp ch’amawa, juk’amp qullqiw munasi, ukhamarus apnaqapxäwa” sawiyiwa\nJichhür yanapatanakx markachirinakaw katuqxapxi, “yänakas kutkatayasiwayxtan” ukatrak ukhamanakax utji, “Evo Morales Jilïr Irpirin 13 mara apnaqatapanx qullañx mayjt’ayawiyiwa” sawiyiwa.\nBolivia markachirinakatakix amtaskañâniwa, “nayra achachil awichanakasax munapkän ukaw phuqhasiski. Jupanakarux janiw qullatäkänti. Marka tamanakan mayacht’asipxatapampix Inak QullañWakichäw uñstayawaytan, Evo Morales jilataw Qullasuyu Marka Jach’a Irpirjamax sayt’awiyaraki” sasaw mama Filomena Carrascox arsuwiyi, jupax Bolivia aljirinakan irpiriparakiwa.\nJilïr Irpirix “Qullirinakampir usut uñjirinakampirux yäqapxtwa. Suma jakañ munir qullirinakax akankasipkiwa. Kunayman jupanakarux siristha, jupanakax janiw markasarux jaytjapkiti, janiw qullayasiñ munapki jupanakarusa (…) Aka kamach k’umirinakax jaqin jiwañap munapxi, usuntañap munapxi,jan jiskht’asiñatakis qullinïpki jupanakar aynacht’ayañ munapxi” sasaw arsuwiyi./RAR


¿Jehová Diosarojj kuns chursnati? — Watchtower INTERNETANKIR BIBLIOTECA\nw18 enero págs. 17-21\n¿Jehová Diosarojj kuns chursnati?\nYatiyañataki, Jehová Diosan Reinopat yatiyaski (congregacionan yatjjatañataki) 2018\n¿KUNATSA JEHOVÁ DIOSAR KUNATÏ UTJKISTU UK CHURAÑASA?\n¿NAYRA TIEMPON KUNJAMSA YANAPTʼAPJJERÏNA?\n¿KUNJAMSA JIWASAJJ YANAPTʼARAKSNA?\nQOLLQEMPI YANAPTʼAÑAJJ KUNJAMSA YANAPTʼISTU\nJEHOVÁ DIOSAR YANAPTʼATASAT BENDICIONANAKWA KATOQTANJJA\nJehová Diosatak mä ofrenda\nCristianjam Jakañataki ukat Yatiyañataki: Tantachäwin yatjjatañataki (2018)\n‘Nanakan Diosajja yuspärapjjsmawa, jachʼa sutimsa jachʼañchapjjaraktwa’ (1 CRÓ. 29:13).\nCANCIÓN: 80, 50\n¿AKA JISKTʼANAKAR KUNJAMSA QHANAÑCHTʼASMA?\n¿Kunatsa Jehová Diosajj kunatï utjkistu ukanak Jupar churañas muni?\n¿Kunjamsa Diosan nayra servirinakapajj qollqempi yanaptʼapjjäna?\nYanaptʼañatak qollqe irantaski ukanakjja, ¿kunjamsa Diosan markapajj apnaqe?\n1, 2. ¿Kunjamsa Jehová Diosajj taqe kunsa churistu?\nJEHOVÁ DIOSAJJA, wajjtʼasir Diosawa, taqe kunatï utjkistu ukanakjja Jupaw churistu. Qorisa, qollqesa, taqe kunatï aka oraqen utjki ukanakasa Jupankiwa. Jakañ vida utjañapatakis Diosarakiw kunatï wakiski ukanak churi (Sal. 104:13-15; Hag. 2:8). Jehová Diosajja, kunanakatï jupan utjki ukanakampejj walja kutiw milagronak toqe markapar yanaptʼawayi sasaw Bibliajj qhanañchi.\n2 Amuytʼañataki, israelitanakajj 40 maranak wasar pampankasipkäna ukhajja, umsa, maná sat manqʼsa Jehová Diosajj janiw faltaykänti (Éxo. 16:35). ‘Janipuniw kunsa jupanakatakejj pistʼaykänti’ (Neh. 9:20, 21). Diosar jan jitheqtas servir mä viuda warmit amuytʼarakiñäni, juparojj Eliseo profetap toqew Jehová Diosajj mä jukʼa aceitep utjkäna uk waljar tukuyäna. Uka milagrojj wal uka warmir yanaptʼäna, aceitep aljasajj taqe manunakapwa phoqjjäna, qhepatjja jupatakisa wawanakapatakis qollqejj jiltʼaskakïnwa (2 Rey. 4:1-7). Maysa toqetjja, Jehová Diosan yanaptʼapampirakiw Jesusajj mä milagro lurasa walja manqʼa utjayäna, qollqsa wakiskäna ukhajj utjayarakïnwa (Mat. 15:35-38; 17:27).\n3. ¿Kunsa aka yatichäwin yatjjataskañäni?\n3 Jehová Diosajj taqe kuntï aka oraqen lurki ukanak utjaskakiñapatakejja, kunay wakischispa ukampiw yanaptʼaspa. Ukhamäkchisa, markapar qollqepampi yanaptʼapjjañapatakiw servirinakapar invittʼi (Éxo. 36:3-7; Proverbios 3:9 liytʼañataki). ¿Kunatsa Jehová Diosajj kuntï churkistu uk Jupar churañas muni? ¿Kunjamsa Diosan nayra servirinakapajj qollqempi yanaptʼapjjäna? Yanaptʼañatak qollqe irantaski ukanakjja, ¿kunjamsa Diosan markapajj apnaqe? Uka jisktʼanakaruw aka yatichäwin qhanañchaskañäni.\n4. ¿Kunsa markaparu yanaptʼasajj Jehová Diosar uñachtʼaytanjja?\n4 Jehová Diosar munasitas laykuw kunatï utjkistu ukanak Jupar churtanjja. Jupajj kunayman toqetwa yanaptʼawayistu, ukanakat lupʼktan ukhajja, chuymas wal chʼalljjtistu. Kunjamtï David reyejj templo lurañatak siskäna, uka pachpa arunakwa saraksna. Jupajj taqe kunatï utjkistu ukajj Jehová Diosatwa juti, ukhamajj kunanaktï Jupar churtan ukanakjja, Jupatwa nayraqat katoqtanjja, sasaw säna (1 Crónicas 29:11-14 liytʼañataki).\n5. Bibliarjamajj ¿kunatsa jan kuns suyasaki churañajj Diosar adorañampi sasejja?\n5 Kunatï utjkistu uk Jehová Diosar churasajja, jupar adorataswa uñachtʼayaraktanjja. Mä visionanjja, apóstol Juanajj Diosan servirinakaparojj Diosar akham sir istʼatayna: “Nanakan Jehová Diosaja, jumaw jachʼañchäwi, honra katoqañatakisa, chʼamanïñatakisa derechonïtajja. Jumaw taqe kunsa lurtajja, juman munañamatwa taqe kunas utji, munañamat luratarakiwa” sasa (Apo. 4:11). Cheqas Jehová Diosakiw jachʼañchäwi, honra katoqañatak derechoni, ukhamajj kunatï jiwasatak jukʼamp askïki ukwa Jupar churañasa. Nayra Israel markat amtañäni. Jehová Diosajj ‘maran kimsa fiestanakwa amtapjjäta’ sasaw Moisés toqejj israelitanakar säna. Uka toqet Leyejj akham sänwa: “Janirakiw kawkïri jaqes Diosarojj jan kunani uñstkaniti” sasa (Deu. 16:16). Uka fiestanakan israelitanakajja Jehová Diosarojj kunsa churapjjapuniñapänwa, ukham lurasaw Diosar adorapjjerïna. Jichhürunakanjja, jiwasajj ukhamarakiw jan kuns suyasaki churasajj Diosar adortanjja. Ukham lurasajja, kunatï Diosan markapajj luraski uk wali wakiskirit uñjataswa uñachtʼaytanjja.\n6. ¿Kunatï utjkistu ukampi yanaptʼañajj kunatsa jiwasatak wali wakiskirejja? (Página 17 ukankir fotonak uñjjattʼäta).\n6 Jiwasajj janiw katoqañak suyktanti, jan ukasti, churañwa munaraktanjja (Proverbios 29:21 liytʼañataki). Mä wawat amuytʼañäni, awk taykapajj sapa kuti qollqe churki, ukampi mä regalo jupanakatak alaspajja, awk taykapajj wal kusisipjjaspa. Awk taykapampi jakasir mä precursor waynat amuytʼarakiñäni. Jupajj awk taykaparuw qollqempi yanaptʼi. Awk taykapajj inas ukham lurañap jan munapkchïnti, ukampis ukham lurasajja awk taykapar yuspäratapwa uñachtʼayi, ukatwa katoqapjje. Jehová Diosajj ukhamarakiw kunatï utjkistu ukampi yanaptʼktan uk wali wakiskirit uñji.\n7, 8. 1) Diosan nayra servirinakapajj ¿kunjamsa yanaptʼapjjerïna? 2) ¿Kunjamsa Diosan markap sarayirinakarus yanaptʼapjjerïna?\n7 Nayra tiempon Diosan servirinakapajja, kunanakapatï utjkän ukampiw yanaptʼapjjerïna sasaw Bibliajj qhanañchi. Awisajj kun lurañatakis yanaptʼapjjapunirïnwa. Amuytʼañataki, Moisesajj tabernáculo lurasiñapatakiw israelitanakar yanaptʼapjjañapatak mayïna. David reyejj ukhamarakiw Diosan templopa lurasiñapatakejj yanaptʼa mayirakïna (Éxo. 35:5; 1 Cró. 29:5-9). Joas (Jehoás) reyejj apnaqkäna uka tiemponjja, jaqenakajj qollqe churapkäna ukampejj Diosan templopwa sacerdotenakajj askichapjjäna (2 Rey. 12:4, 5). Nayrïr patak maranakanjja, Judea markan manqʼat pistʼañ utjatap yatisajja, cristianonakajj kunatï jupanakan utjkäna ukampiw jilat kullakanakar yanaptʼapjjäna sasaw Bibliajj qhanañchi (Hech. 11:27-30).\n8 Jehová Diosan servirinakapajja, Diosan markap sarayirinakarojj yanaptʼapjjarakïnwa. Amuytʼañataki, Moisesan Leyiparjamajja, levitanakajj janiw mayni tribunakjam herencia katoqapkänti. Ukatwa israelitanakajj utjirinakapat diezmo churasa yanaptʼapjjäna. Ukhamatwa levitanakajj lurañanakap tabernaculon phoqapjjaspäna (Núm. 18:21). Walja maranak qhepatjja, Jesusampiru apostolonakapampirojj warminakaw “kunatï jupanakan utjkäna ukanakampi yanaptʼapjj[äna]” (Luc. 8:1-3).\n9. Nayra tiemponakanjja, ¿kawkitsa cristianonakajj qollqe apsupjjerïna?\n9 Taqe uka yanaptʼanakajj kunayman toqetwa jutäna. Amuytʼañataki, wasar pampan tabernáculo lurasiñapatakejja, israelitanakajj kunanaktï Egiptot apasipkäna ukanakampi inas yanaptʼapjjchïna (Éxo. 3:21, 22; 35:22-24). Nayrïr patak maranakan jakasir yaqhep cristianonakajja, kunanakapatï utjkän ukanakampiw yanaptʼapjjäna. Sañäni oraqenakapa, utanakapa, aljasinwa apostolonakar qollqe churapjjäna. Apostolonakasti kawkïr jilat kullakanakatï yanapa munapkän ukanakaruw uka qollqe churapjjäna (Hech. 4:34, 35). Yaqhep cristianonakajj Diosar adorasiñapatakejj qollqepat iraqtʼapjjapunirïnwa (1 Cor. 16:2). Cheqas qamirinakasa, pisinkirinakas, taqeniw kunatï sapa maynin utjkän ukampi yanaptʼapjjerïna (Luc. 21:1-4).\n10, 11. 1) ¿Kunjamsa nayra cristianonakjam yanaptʼaraksna? 2) Diosan Reinoparu yanaptʼasajja, ¿kunjamakis jikjjatasta?\n10 Jichhürunakanjja, ukhamarakiw kun lurañatakis yanaptʼajj munasirakispa. Inas congregacionasan Tantachasiñ Uta luraña jan ukajj askichañ amtasipkchi. Inas sucursal askichañataki, mä jachʼa tantachäwitaki, jan ukajj jan waltʼäwinakan uñjasipki uka jilat kullakanakar yanaptʼañatak qollqew munasi sasin yatiyapjjchistu. Qollqempi yanaptʼatasajja, misioneronakaru, precursor especialanakaru, tamanak tumptʼirinakaru, sucursalan trabajipki uka jilat kullakanakaru, Warwick, Nueva York markan Betel utan trabajir jilat kullakanakar yanaptʼañatakejj wali wakiskiriwa. Congregacionasanjja, Tantachasiñ Utanak lurasiñapatakisa Jachʼa Tantachasiñ Utanak lurasiñapatakisa, sapa phajjsiw qollqejj apayasi. Ukajj oraqpachankir taqe jilat kullakanakaruw yanaptʼi.\n11 Jehová Diosan markapajj aka qhepa urunakan kuntï luraski ukarojj taqeniw yanaptʼsna. Qollqempi yanaptʼaski ukanakat jila partejja janiw khitirus yatiyaskiti. Tantachasiñ Utan utjki uka cajar uchasasa, Internetan jw.org toqnam apayasas janirakiw khitirus yatiyktanti. Jukʼa qollqempiki yanaptʼasajj inas janis kunäkaspa ukham amuystan. Cheqas Diosan markapan qollqe utjki ukanakat jila partejja, jukʼa qollqempi yanaptʼaski ukawa, janiw mä qhawqhanin walja qollqe churapki ukakïkiti. Taqe jilat kullakanakawa, jukʼa qollqenïpki ukanakasa, nayra tiempon utjkäna uka Macedoniankir jilat kullakanakjam lurapjjaraki. Uka jilat kullakanakajja, “wali pobrëkasinsa” qollqemp yanaptʼañatakiw rogtʼasipjjäna (2 Cor. 8:1-4).\n12. Jichhürunakanjja, ¿kunjamsa Diosan markapajj qollqe sum apnaqapjje?\n12 Oraqpachan Jilïr Irpirinakajja, Diosan markapan qollqep wali amuyumpi apnaqañatakiw chʼamachasipjje (Mat. 24:45). Uka jilatanakajja, kunjamsa qollqe apnaqapjjani ukatakejj sum amuytʼapjje, Diosarus mayisipjjarakiwa (Luc. 14:28). Nayra tiemponakanjja, qollqe sum apnaqapjjañapatakejj Diosar jan jitheqtas serviri chachanakaruw confiyasirïna. Jupanakajja uka qollqjja Diosar adorasiñapatakikiw apnaqapjjañapäna. Esdras chachat amuytʼañäni, Jerusalén markar kutʼkäna ukhajja, Persia markankir reyejj walja qollqe, qori ukat yaqha ukhamanakampwa churäna. Jichhürunjja taqe ukanakajj 100 millón jila dolaranakäspawa. Esdras chachatakejj taqe ukanakajja Jehová Diosatak mä regalökaspas ukhamänwa. Ukatwa thakin jan walinakat sum jarkʼaqapjjañapatak ewjjtʼäna (Esd. 8:24-34). Walja maranak qhepatjja, apóstol Pablojj Judeankir jilat kullakanakar yanaptʼañatakiw qollqe apthapïna, ukatakejja, khitinakatï uka qollqe jaljapkani ukanakarojj akham sänwa: ‘Taqe kunsa jan khitir engañasaw lurapjjäta, janiw Jehová Dios nayraqatanakjja ukham lurapkätati, jan ukasti jaqenak nayraqatansa ukhamarak lurapjjäta’ sasa (2 Corintios 8:18-21 liytʼañataki). Jichhürunakanjja, Diosan markapajj Esdrasampit apóstol Pablompit yateqasisaw qollqe sum apnaqapjje.\n13. Jichhürunakanjja, ¿kuna askinakas Diosan markapan lurasiwayi?\n13 Yaqhep familianakajj qollqe sum apnaqañatakiw awisajj chʼamachasipjje, ukhamat qollqep jan sinti gastañataki. Maysa toqetjja, Jehová Diosar jukʼamp serviñ munasaw kunatï wakiski ukampiki jakasiñ amtapjje. Jehová Diosan markapajj niya ukhamarakiwa. Aka qhepa maranakanjja, kunayman askinak lurañwa amtasiwayi, ukatakejj qhawqha qollqetï uk lurañataki amtaskäna, ukat sipans jukʼamp qollqew gastasiwayi. Ukatwa Diosan markapajj jan sinti qollqe gastasiñapataki, trabajonakajj jan sinti chʼamäñapatak chʼamachasiwayi, ukhamatwa kuna qollqetï utjki uk sum apnaqañataki.\nOraqpachan yatiyasiñapatakejja, kunatï utjkistu ukampiw yanaptʼsna. (Párrafos 14-16)\n14-16. 1) Qollqempi yanaptʼktan ukajj ¿kunatakis apnaqasi? 2) ¿Kuna regalonaksa jumajj Diosan markapat katoqawayta?\n14 Walja maranaka Diosar serviri jilat kullakanakajja, ‘janipuniw Jehová Diosan markapat jichha tiemponjam walja regalonak katoqapjjerïkti’ sasaw sapjje. Ukham sasajj janiw pantjasipkiti. Amuytʼañataki, aka qhepa maranakanwa Internetan jw.org sat cheqasa, JW Broadcasting programas lurasiwayi. Machaq Mundon Jakirinakataki Diosan Arunakapa sat Biblias jukʼampi arunakanwa utjaraki. Maysa toqetjja, 2014, 2015 maranakan walja markanakat jachʼa tantachäwinakas 14 markanakanwa jachʼa estadionakan apasirakïna. Pʼeqeñchäwipajj “¡Diosan Reinop nayraqat thaqasipkakiñäni!” satänwa. Jilat kullakanakajj uka jachʼa tantachäwinakan wali kusisitäpjjänwa.\n15 Walja jilat kullakanakaw Diosan markapat regalonak katoqasajj wal yuspärapjje. Asia cheqan jakasir mä chacha warmejja, JW Broadcasting programat akham sapjjänwa: “Awisajj jayarstʼatäpkirista ukhamjamaw amuyasipjjerïta. Cheqas Jehová Diosan markapajj kunjamsa nayrar sartaski ukanak armañjamawa. Ukampis JW Broadcasting programa uñtasajja, oraqpachankir walja jilat kullakanak taypinkapjjataj qhan amuyapjjta. Akanjja, jilat kullakanakajj JW Broadcasting programampejj wali kusisitäpjjewa. Jupanakajj akham sañ yatipjje ‘sapa phajjsi utjki uka programanakajj Oraqpachan Jilïr Irpirinakan jakʼapankapkiristsa ukham amuyasipjjta’ sasa. Jehová Diosan markap taypinkasajj wali kusisitäpjjewa” sasa.\n16 Oraqpachanjja, 2.500 Tantachasiñ Utanakaw lurasiski, jan ukajj askichasiski. Honduras markanjja, machaq Tantachasiñ Utapan tantachasiñ qalltapjjäna ukhajja, akham sasaw qellqapjjäna: “Diosan jachʼa familiap taypinkasasa, oraqpachankir jilat kullakanakampi mayachtʼatäsasa, wali kusisitäpjjtwa. Jupanakan yanaptʼapampiw markajan mä Tantachasiñ Utajj lurasiwayi” sasa. Walja jilat kullakanakajja, parlasipki uka arupat Biblia katoqasasa, Bibliat apstʼata qellqatanak katoqasas wal kusisipjje. Jan waltʼäwinak utjki ukan yanaptʼa katoqasasa, jan ukajj carritonakampi ukat walja jaqenak utjki uka cheqanakan yatiyatasajj kunjamsa nayrar sartaski uk uñjasas jilat kullakanakajj ukhamarakiw wal kusisipjje.\n17. Jehová Diosaw jichhürunakan markapar yanaptʼaski sasajj ¿kunatsa sissna?\n17 Taqe kunatï Diosan markapan luraski ukajja, donacionanakampikiw lurasi, jan Testigöpki ukanakatakejja uk amuyañajj chʼamakiwa. Mä jachʼa empresan jilïripajja, mä sucursalan imprentapar visittʼiriw saräna. Ukanjja taqe kunas donacionanakampikiw lurasïna, trabajirinakas janiw qollqe katoqapkänti, janirakiw mä kun lurasas qollqe apthapipkänti, ukanak yatisajj wal musparäna. ‘Kuntï jumanakajj lurapkta ukajj janiw creyiñjamäkiti’ sasaw säna. Ukajj cheqäskapuniwa, Jehová Diosan yanaptʼapampikiw ukham lurasiski (Job 42:2).\n18. 1) ¿Kuna bendicionanaksa Diosan Reinopar yanaptʼatasat katoqañäni? 2) Diosan markapar jichhak mantasipki ukanakarusa wawanakarusa, ¿kunjamsa wajjtʼasirïpjjañapataki yanaptʼsna?\n18 Jehová Diosaw Reinoparu yanaptʼañasatakejj uka suma privilegio churistu. Ukham yanaptʼatasatjja walja bendicionanakwa katoqañäni (Mal. 3:10). Jiwasatï wajjtʼasiriñänejja, jakäwisan nayraruw sartañäni (Proverbios 11:24, 25 liytʼañataki). Ukatjja kusisitäñäniwa, kunattejj “katoqañat sipansa churañanwa jukʼamp kusisiñajj utji” sasaw Bibliajj qhanañchi (Hech. 20:35). Maysa toqetjja, arusampisa, luratasampisa Diosan markapar mantasipki ukanakarusa wawanakasarus kunatï jupanakan utjki ukampi yanaptʼapjjañapatakiw yanaptʼsna, ukhamatwa walja bendicionanak katoqapjjarakini.\n19. ¿Kunjamsa aka yatichäwejj yanaptʼawaytam?\n19 Taqe kunatï utjkistu ukajj Jehová Diosatwa juti. Ukhamajj kunatï jiwasan utjkistu uk Jehová Diosar churtan ukhajja, kuntï jiwasanak layku lurawayki ukar yuspäratasa, Jupar munasitaswa uñachtʼaytanjja (1 Cró. 29:17). Israelitanakajj templo lurasiñapatak yanaptʼapkän ukhajja, “walwa kusisipjjäna, jupanakajj taqe chuymawa Tatitur churapjjäna uka layku” (1 Cró. 29:9). Jiwasajj ukhamarakiw kunatï utjkistu ukanak Jehová Diosar churasa kusisiraksna.


Titulun uyw awatxaña : Qullasuyu markanx aymar markaruw yatiñanakaparjam ch’amañchatäski · Global Voices Aymarata\nLuqtäwinak luqtañax machaq lurañ amuyunak qhanstayaski\n(en) ukan jaqukipiri\tTeodora C. Hasegan\nJaqukipäw uñt'ayata/apkatata 28 Jallu qallta phaxsi 2021 22:02 GMT\nAka blog ullart'apxañäni Dansk, English, عربي, Ελληνικά, Español\nRuth Quispe Mamanin jamuqata, 13 uru lakan phaxsita, 2021 marata Jisk’a Wallata aylluna, Bolivia, Elias Hilari Mamani luqtäw ayllun irpirijamax churaski, jaqha kullakax katuqasiskiwa. Jamuqax mayitawa.\nKhaysa Jisk’a Wallata aylluna, Qullasuyu-Chuqiyapu markan mä aylluwa, Jilata Bernabé Mamanix mayni luqtäwinak churir jilaruw akham sasin jiskt’atayna: “jilata, jichhat uksarux titulunikit uywanakx awatxañäni?”.\nSata qallta phaxsinx aka 2021 maranx Yatich Yatiq Kamanin jilir irpiripax khaya 2008 maratpachx aka lakan phaxsi 2021 marankamax 68.106 jila kullakanakaw aka Qullasuyu markpachanx luqtäw katuqt’asiwayapxatayna. Taqi jupanakax kunayman irnaqäwinakan jakäwinakapanx chikañcht’asiniwayapxatayna. Khaysa Jisk’a Wallata ayllunx jaqix yapumpi, uywampi, alakipasisa, phusañanak luräwimpi, sawusa, kunayman qullanak wakichasa yaqhanakampit qamasiniwayapxi. Aka luqtäwixa, wali askikipuniskiw uka luräwinakapat luqtañatakixa.\nQullasuyu markax walja markanakat utt’at markawa, juk’ampis nayra laq’a achachilanakatpach utjir markanakata, aka markanakax aknirinakawa: aymara, uru, chikitanunaka, waraninaka walja yaqhanakampi, niya 62.2 ukhanipxiw sapa patakatxa. Aymar markax kimsa waranqhan waranqhapat jilawiriwa, juk’ampis aka Qullasuyu, Pirwa, Ch’ili, Arjintina markanakankapxiwa.\nAka yatiñ titul luqtäwinakax janiw wali uñt’atakit ayllunakans markanakansa, janiw wiñayans ukax churasirikataynati. Ukampirus aka titulunakax markachirirux walpun wayti.\nAMä mamaw tunta aljir jak’an qunusiski. Flickr (CC BY-NC 2.0)\nNayraqatpachxa, aka kast titul luqtäwinakaxa, juk’ampis mayni pachpa, ayllu pachpa, markap pachp munasiñaruw ch’amañchi, kunalaylutix markachirinakax kunayman luräwinakampix jakäwinakapanx chikañchasiniwayapxi. Ukatx uka luqtäwinakampix kunayman luräwinakan chikañchasxapxaspa.\nAka markan nayrapachatpach jaqir markachirinakax janiw khaya 1952 Revolución Nacional uka pachkamax iskularux sarapxirikataynati, jichhürkamas janiw jach’a yatiqañ utanakax ayllunakan markanakan utjkiti. Khitinakatix jach’a yatiqañ utanakan yatiqañ munakixa, jach’a markanakar ukhamarak yaqhawjanakar yatiqir sarapxañanakapawa. Ukhamipanxa, aymar marka ukatx yaqha aymar markanakjam utjirinakax janipuniw jach’a yatiqañ utanakar puripkiti, ukhamarus aka markanakax wali suma yatiñanakanipxiwa.\nAka kast luqtäwinakax janiw Qullasuyu markanak utjirikataynati, jan ukasti walja kunayman yaqha markanakan utjiritayna: iwrupana, yaqha layanaka. Ukatxa walja uka markanakan qullqi juk’uchañ thakhirjamakiw luqtapxiritayna, uka amuyumpix kunayman utjir patrunanakarukiw juk’ampis waqaychapxi. Aka Qullasuyu markanx aka luqtäwinakax janiw uka amuyumpikiti, jan ukasti yaqha amuyump amtampiwa. Kunata? Kunalaykutix janiw uka luqtäwimpix Jisk’a Wallata ayllunx janiw kuna patrun thiys sarkaniti, jan ukasti lurataparjamaw luqtataski, juk’ampis markachirir ch’amañchañataki.\nRuth Quispe Mamanin jamuqatawa, lakan phaxsina 13, 2021 marankasina Jisk’a Wallatana, Bolivia, luqtäw luqtañ uruna Faustino Lazomp Juana Hilari Lazompi. Jamuqax mayitawa.\nKunawsatix luranak uñtayañ amtatakixa, janiw ukax taqi uñjatanak sañ munkiti, jach’a markanakanx kunatix uñjaskixa ukaw wali aytatapuni ukhamarak yäqatapuni. Luratanakax janiw uñjkay yänakakipunikaspati, jan ukasti jan uñjkay yänakas utjarakiswa; chapar arunaka, jayllinaka, juk’ampinaka.\nYatichäw Yatiqäw Jach’a Kamachinx akham arunakampiw qhanañcht’i:\nYatichäwix yanak lurañampiwa, ukhamarak markpachatakiwa, uñjkay jan uñjkay lurañ amtampiwa, ukhamarak taqi luräwinakas Pachamamar yäqas luratañapawa, ukhamarak jakäwix utjaskañapatak luräwinakañapawa, ukhamat juk’ampis nayrapachatpach utjir markanakar ch’amañchasa ukatx yatiñanakap q’ayachasa.\nAka kamachix juk’ampis yatichäw yatiqäwtuqix jakäw jathachaña ukhamarak “suma qamañar” uñtayatawa. Uka “Suma Qamaña” amtax juk’ampis ayllun markan suma jakañas ajaytuqins, pachamamampis, chuymans, p’iqins janchins suma qamañaw jakañapa.\nAka luqtäwinakax juk’ampis kawknïr markanakatix ispañul jaqinak janir purinipkipan markanakax yäqatapkäna, ukat jan yäqataxapxixa, uka markanakaruw juk’ampis mayamp yäqayañapa, ukhamar jakäwix jathachataskakiñapataki. Ukhamatwa, JIWASA uka arux wali uñt’at tunu arjam uñsti, aka JIWASA uka arux janiw jaqikikiti, jan ukasti uywas alinakas qullunakas jawiranakas taqikunapuniwa jiwastaypinki, ukhamarak jakañani. Ukhamatwa akapachanx jakäwix jathachañ amtataski, qullqituqins marka apnaqäwtuqinsa.\nAka luqtäwimpix nayrapachatpach utjir markanakar jaqirjam uñjañ amtawa. Aka ayllunak markanakax janiw markachirirjam uñjatakataynati, jan ukasti uywats juk’ampir uñjatapxataynawa, tukusiñapatak uñjatapxataynawa.\nRuth Quispe Mamani jamutawa 13 lakan phaxsina, 2021 in Jisk’a Wallatana, Bolivia, luqtäwinak luqtäwina Emiliana Paulina Cocarico de Mamanimp Eusebio Mamani Colonel Mallkumpi. Jamuqax mayitawa.\nYatichäw Yatiqäw Markanakarjam Lurañ Amta, uka amuyux kunjamtix Warisayt’a markan yatichäwipax amtatakan ukarjamawa, uka amtanxa ayllunakamp yatiqirinakamp jaqthapitawa, ukhamat jakäwitak qamaña. Ukhamarus taqi uka amtanakaxa, janiw jichhakamax phuqhatakiti, janirakiw uñjatakisa. Kunjamtix jiwaspachp arunak sartayaña ukas phuqhatakit uñjatakiti.\nUkhamipanwa, aka luqtäwinaka, uraqin qamäwinaka, ukhamarak achunak uñastayañanaka, khititans uk uñt’asiñanaka, taqi ukanakax markan sartäwipar ch’amañchi. Ukatwa JIWASPACHA amuyux jichhakamas aksans uksans apnaqataski.\nAka qillqatax Bridge ukampiw chikachasi, qipka qillqäwipamp amuyupamp ukat yatxatäwipampi, Global Voices ukana. · Taqpach qillqatanaka\nVenezuela 28 Anata phaxsi 2019


1 Crónicas 28 - Holy Bible [Aymara Bible 1997] - (1Cró 28)\nDavidajj Jerusalén marcanjja Israelanquiri jilïri chachanacaruwa tantacht'äna, tribunacan jilïrinacaparu, reyin sirvirinacapäpqui uca take soldadonacan jilïrinacaparu, batallonanacan comandantenacaparu, compañíanacan jilïrinacaparu, take orakenacapa, uywanacapa, reyin wawanacapa uñjirinacarusa wali aytata chachanacaru, ejerciton take aytata oficialanacaparusa.\nUcatsti Davidajj sayt'asisinjja sänwa: “Ist'apjjeta, jilatanacajja, uqhamarac marcajja: Nayajj amtayätwa mä uta lurayaña, cawqhantejj Tatitun arust'äwi arcapajj wiñayataqui ucan uchatäcaspa, uqhamarac jiwasan Diosasajj tronopa ucarusa uchasiraquispa ucaraqui. Ucatsti nayajj wact'ayasiyätwa lurayañataquejja.\nUcampis Diosajj situwa: ‘Janiw jumajj nayataqui mä templo luraycätati, jumajj wali nuwasirïtawa, uqhamarac wilsa wartaracta uca laycu’ sasa.\nUcampis Israelan Tatit Diosapajja nayaruw ajllisitu take familiajja taypita Israelan wiñay reyïñajjataqui. Juparaquiw Judá tribu ajlliwayi apnakañapataqui uca tributa mistuñapataqui, uca Judá tributjja nayan familiajjaruw ajllisiwayi, uqhamarac jilanacajj taypitjja nayaruw ajllisiraquitu Israelan reyïñajjataqui.\nWawanacsti jupa Tatituraquiw waljani churaraquitu, jichhasti take wawanacajj taypitjja Tatituwa Salomón wawajjaru ajllisiraqui Tatitun marcapa, Israelpachana tronopan kont'asiñapataqui.\nTatitojj ucjjarojj saraquituwa: ‘Salomón wawamawa nayan templojja lurayarapitani, uqhamarac uta ankäjjanacapamppacha, nayaw jupar wawajjata ajllista uca laycu, nayasti jupataquejj awquipäyäwa,\nucatsti jupan reinopjja wiñayataquiw sayt'ayäjja, jupatejj ch'amañchasiscani camachi arunacajja phokhañataqui, ewjjanacajjsa cunjämatï jichhürcama phokhatäsqui uqhamäni ucajja’ sasa.\n“Jichhasti, take Israel jakenacan nayrakatapana, Tatituna aca tantachäwipana, uqhamarac Tatitusa ist'ascaraquistuwa, jumanacasti take chuyma Tatitu Diosaman camachi arunacapjja imapjjam, uqhamata aca suma orakejj jumanacancañapataqui, ucatsti wawanacamarusa wiñayataqui herenciata jaytawayapjjañamataqui.\nJuma Salomón munat wawajjasti, uñt'ätawa awquimana Diosaparu, ucatsti take chuymaraquiwa jupar sirvïta, uqhamarac suma amtampiraqui, Tatitusti take chuymanacjja sumwa uñji, uqhamarac yatiraqui cuna amtäwinacsa, lup'ïwinacsa. Uqhamasti jumatejj jupar thaktätajja, jupasti jumarojj jicjjatayasïtamwa, ucampis jumatejj jupat sarakäta ucajja, jupasti jumarojj wiñayataquiw jakonucütam.\nJichhasti sum amtasim Tatituw jumarojj ajllistam jupataqui mä templo lurayañamataqui, ucaw jupan kollan utapäni. Ucatsti, ¡ch'amañchasim, uqhamarac jichhajj luraraquim!” sasa.\nUcatsti Davidajj Salomón yokaparojj plano churäna, templon puncupata, utanacapata, imaña utanacata, utanacapata, patäjja utanacapatsa, mankhëjja utanacapatsa, uqhamarac Sinti Kollana utatsa.\nUqhamaraquiw ucjjarojj churaraquïna cuna amtäwinacapatï lup'ïwipana utjcäna templona ankäjj utanacapataqui ucanaca, uqhamarac cawquïr utanacatejj uca muytpachana luratäñapäqui ucanacatsa, tesoronacataqui, uqhamarac kollana ofrendanaca imañäqui uca utanacatsa.\nUqhamarac sacerdotenacajj jaljasipjjañapäqui lurañanaca, levitanacasa uca utanacatsa, uqhamarac templon take sirviñanacatejj utjqui ucanacatsa, uca pachparaqui templona yänacajj utjqui culto lurañataqui ucanacsa.\nUqhamaraquiw churaraquïna walja korinaca, kollkenaca, cuna yänacatejj koritsa, kollketsa lurascani cultona apnakatäñataqui ucanacataquejj jilpachänwa;\ncandelabronacataqui, lamparapamppachataqui, koritsa, kollketsa, churänwa cunjämatejj sapa mayasa cuna pesonïñapäqui uqhamaru;\nuqhamaw churaraquïna sapa maya mesanacataqui koritsa, kollketsa, cawqharutejj kollan t'ant'anacajj sekequi uchasiñapäqui ucanacataqui.\nUqhamaraquiw kori churaraquïna tenedoranacataqui, tasonanacataqui, uqhamarac jarronacataquisa, koritsa, kollketsa copanaca luratäñapataquejj waljaraquiw utjaraquïna, cunjämarutejj sapa mayas pesopataqui munasqui uqhamaru.\nChuraraquïnwa suma kori incienso altarataqui waljaraquiqui, ucjjarusti kori churäna carro lurayañataqui, cawquïrinacatejj angelar uñtata chhekhanacapajj Tatitun arust'äwi arcapjjaru aytatcamäpqui ucanacataqui.\n“Take acanacaw kellkatäna Tatitojj Davidaru uñstasina arut aru kellkaycäna ucajja, ucansti take lurañanacaw suma khanañchatäna, cunanacatejj planorjama lurasiñapäcäna ucanacajja.”\nAcajja sacerdotenacana, uqhamarac levitanacan lurañanacapajja, janc'aquïpjjewa templona sirviñataqui; take lurañanacataquejja utjaraquïtamwa take cuna lurañanacataquis suma chuymaninaca, yanapirinaca, jupanacasti yatipjjewa take cuna lurañanaca; ucatsti jilïrinacasa uqhamarac take marcasa juman arsutaruraquiw ist'apjjaraquini” sasa.\n1 Crónicas 1 / 1Cró 1\n1 Crónicas 2 / 1Cró 2\n1 Crónicas 3 / 1Cró 3\n1 Crónicas 4 / 1Cró 4\n1 Crónicas 5 / 1Cró 5\n1 Crónicas 6 / 1Cró 6\n1 Crónicas 7 / 1Cró 7\n1 Crónicas 8 / 1Cró 8\n1 Crónicas 9 / 1Cró 9\n1 Crónicas 10 / 1Cró 10\n1 Crónicas 11 / 1Cró 11\n1 Crónicas 12 / 1Cró 12\n1 Crónicas 13 / 1Cró 13\n1 Crónicas 14 / 1Cró 14\n1 Crónicas 15 / 1Cró 15\n1 Crónicas 16 / 1Cró 16\n1 Crónicas 17 / 1Cró 17\n1 Crónicas 18 / 1Cró 18\n1 Crónicas 19 / 1Cró 19\n1 Crónicas 20 / 1Cró 20\n1 Crónicas 21 / 1Cró 21\n1 Crónicas 22 / 1Cró 22\n1 Crónicas 23 / 1Cró 23\n1 Crónicas 24 / 1Cró 24\n1 Crónicas 25 / 1Cró 25\n1 Crónicas 26 / 1Cró 26\n1 Crónicas 27 / 1Cró 27\n1 Crónicas 28 / 1Cró 28\n1 Crónicas 29 / 1Cró 29


P'utuxsi jach'a markanx mä machaq yatiqañ utw luqtawiyapxi\nYatichirinakatakix aka yatiqañ utax askirakiwa, jupanakax akham khust'at yänakamp utanakampix juk'amp sumw yatiqirinakar yanapt'apxarakispa sasaw mama Roxana Quispex arsuwiyi, jupax Litoral yatiqañ uta irpirirakiwa /Jamuqa: UCP\nEvo Morales Jilïr Irpirix Litoral machaq yatiqañ utw P’utuxsi jach’a markan luqtawiyi, 5ïr Distritona. 10,6 waranq waranq bolivianompiw utachayapxatayna, “Boliviax Mayjt’askiwa, Evox Phuqhiwa” wakichäwimpiw qullq churapxatayna.\n“Yatichasaw mä markax qhispiyasiña, yatichañaw jiltaña, yatichañaw machaq yänak uñstayaña, (William Cervantes) alcalde jilata, ukatw irnaqaskakiñäni” sasaw Jilïr Irpirix arsuwiyi.\n34 yatichañ utamp irptañ utanakamp tantachasiñ utanakamp anatañ chiqamp chhuxuñ utanakamp física química yant’añ utanakamp k’ullu khithuñawjamp, lusa qhanat yatiqañawjamp makinanak askichañawjampiw utji, uka chiqanakanx yänakax utjarakiwa.\nWawanakar yatiqapxañapatakix Bolivianx yatichäwiw ch’amachaña, ukatw machaq yatiqañ utanak lurañatakix qullqix churatäni sasaw Jilïr Irpirix sawiyi.\n“Kawkhanakanti wawanakax utjki uka chiqanakan juk’amp yatiqañ utanak luraskañatakikiw nayax irnaqañ muntha, jilata alcalde” sasaw arsuwiyi./RAR


Diosan ajayupawa Otoniel chachjjaru jutäna ucatsti israelitanacaruw khespiyi. Cunapachatejj nuwasiri mistscäna ucqhajja Diosawa atipt'ayäna Cusan-risataim sat reyirojja. Uca khepatsti uca orakenjja pusi tunca marawa samarañajja utjäna. Cenaz sat chachan Otoniel yokapajj jiwjjaraquïnwa. Otoniel jiwjjatatsti israelitanacajj wastatampiw Diosajj cuntejj jan munqui uca jan wali jucha lurañanaca lurjjapjjaraquiquïna, uqhamïpansti Diosajj Moab marcanquir Eglón sat reyiruw wali ch'amani tucuyäna, israelitanacat sipansa. Eglón sat reyisti mayacht'asïnwa, amonitanacampi, amalecitanacampi. Ucatsti israelitanacaru atipjasinsti Palmeras sat marcwa catuntasipjjäna. Israelitanacajja Eglón sat moabitanacan reyiparusti tunca quimsakallkon marawa sirvipjjäna.\n “Ucatpï sapjjsmajja, jakenacarojj take juchanacapas perdonatäniwa, take jan wali arsutanacapasa; ucampis Kollan Ajayu contra jan walinac parlchi ucajja janiw perdonatäcaniti. Qhititejj Jaken Yokap contra parlcan ucajja, perdonatäniwa, ucampis qhititejj Kollan Ajayu contra jan walinac parlcanejja, janiw perdonatäcaniti, acapachansa ni qhäpachansa. “Mä kokatejj sumächi ucajja, suma achuniwa; jan suma kokäcchi ucasti, janiw sumäquiti achupajja. Uqhamasti mä kokajj achupat uñt'atawa.\n Ucapachaw Kellkatanacatjj jupanacarojj amuyt'ayäna. Ucatsti saraquïnwa: —Aqham kellkatawa: Cristojj jiwaniwa, ucatsti quimsürut jiwatanac taypitjj jacatatani; sutipanaracwa take marcanacarojj parlasini, Jerusalenat kalltasina, aqham sasa: ‘Jan wali jacäwinacamatjja arrepientisipjjam juchanacamajj perdonatäñapataqui’ sasa. Jumanacaw take acanacatjj testigonacäpjjtajja. Yatipjjaraquim nayajj qhitanïwa cuntejj Awquejjajj ‘Churämaw’ sisquitu uca; jumanacasti aca Jerusalén marcan kheparapjjam, alajjpachat ch'amajj jutcani uc catokañcama —sasa.\n Cunatejj janchit nacitäqui ucajja janchiwa; cunatejj Ajayut nacitäqui ucajja ajayuwa. Jan muspharamti cuntejj siscsma ucatjja: ‘Takeniw wasitat naciñapa.’ Thayajj cawcsats thayt'aniquiwa, thayt'atapsti ist'aractawa, ucampis janiw yatctati ni cawcsat jutatapa ni cawcsar saratapsa. Uqhamaraquiwa Ajayut nacitanacajja.\n Ajayun jacañanjja, Cristo Jesús tokew nayarojj juchan munañaparjam sarnakañatjja khespiyitu, uqhamarac jiwañatsa. Diosajj phokhawayjjewa cuntejj Moisesan leyipajj jan lurcäna jan ch'amanïtapata, jiwasanacan wali juchararätas laycu. Diosasti jupan mä sapa Wawaparuw qhitani jiwasjam janchi cuerponi, uca quipca jucharus purirjamaraqui. Jupasti jucha laycu jiwañataquiw juti, ucatsti jupajj jucharojj juchañchawayiwa, janchincasinracwa atipjawayi. Take acanacsti lurawayiwa jiwasanacan cuntejj leyejj sisquis ucanac lurañasataqui, jiwasanacasti janiw janchin munañaparjam jacjjtanti, jan ucasti Ajayumpi chict'ataw jacjjtanjja. Qhitinacatejj janchin munañaparjam jacasipqui ucanacajja acapachan jacañatacwa llaquisipjje, ucampis qhitinacatejj Ajayump jacapqui ucanacajj Ajayu token jacañatwa llaquisipjjaraqui. Acapachancquis ucanacat llaquisiñajja jiwañar apiriwa, ucampis Ajayun jacañat llaquisiñajja wiñay jacañaru, uqhamarac sumancañaruw api.\n Ucataracwa nanacajj jan qhititsa cunjämäquitejj aca orakenjja uqhamar lup'cjjapjjti. Nayrajj aca oraken Cristor janchin uñt'apcchïyät ucasa, janiw jichhajj lup'cjjapjjti cunjämäcäntejj jupajj uqhama. Uqhamasti, qhititï Cristompëjjchi ucajj machak jakëjjewa. Nayra luräwinacasti tucusjjaraquiwa, jichhajj take cunas machakar tucutawa. Take acanacsti Dios quipcaraquiw luri, jupampisa sumancthapiyjjaraquistu ucatsti Cristo tokew, takenirus Diosampi sumancthapiyañ arunac loktañwa jaytaraquistu.\n1 Crónicas 12:18-20\n Ucatsti Amasai chachajj, quimsa tunca jakenacata jilïrïcäna, qhititï Diosan ajayupansa phokt'atäcäna ucajja aqham sasaw art'äna: “¡Sumancañäpan juma Davidampi, Isaí chachan yokapa! ¡Sumancañajja jumampïpan! ¡Sumancañäpan jumataquisa, uqhamarac yanapirinacamataquisa, Diosamaw jumar yanaptam uca laycu!” sasa. Davidasti jupanacarojj catokänwa, ucatsti tamapan jilïrinacapampi chicwa uchäna. Uqhamaraquiw Manasés uca tributa yakhep jakenacajj Davidampïñataqui jutjjapjjatayna, cunapachatï jupajj filisteonac taypiru jaquiri sarjjäna Saúl reyimpi nuwasiñataqui ucqha. Chekpachansa Davidajj janiw filisteonacar yanapañ amtanicänti, jilïrinacapajja tantachasisinjja amtapjjänwa qhithanucjjaña, aqham sasa: “Jiwasanacaru jan walt'ayasaw Saúl jilïripan ucar jakcattjjaspan” sasa. Manasés tributa jakenacajj Davidampïñataqui jutjjapjjäna, cunapachatï Siclag ucar sarapcäna ucqhajja acanacänwa: Adnas, Jozabad, Jediael, Micael, Jozabad, Eliú, Ziletai ucanacaraqui, jupanacasti Manasés uca soldadonacan jilïrinacapäpjjänwa.\n Munañan jake, ¿cunatarac ñankha luratanacamat jach'achastasti? ¡Diosan munasiñapajj jan tucusquiriwa! Ñankha lurañac sapürus lup'isctajja, lajjramajj ari cuchillor uñtatawa. Asquir munañat sipanjja, ñankharuw muntajja, chekapar munañat sipansti, c'ariruw muntajja.\n Ucampis nayarojja Tatitun ajayupaw phokt'itu, ch'amapampi, cheka cancañapampi, uqhamarac jan ajjsarañampi, uqhamat Israel marcaru Dios contra sayt'asitapa, uqhamarac juchapata khanañchañajjataqui. “Ist'apjjam jichhajj aca arunaca Israelan marca apnakerinacapa, uqhamarac jilïrinacapa, jumanacasti cunatejj chekäqui ucjja uñisipjjtawa, uqhamarac cunatejj asqui lurañäqui ucsa maysaruw k'ewipjjtajja. Jumanacajj Diosan Jerusalén marcapjja jake jiwayañanacjjaru, uqhamarac cunatejj jan chekäqui ucanacjjaruw sayt'ayapjjtajja.\n Pentecostés urunsti, take jilatanacaw mayawjanaqui tantachasipjjäna. Ucatsti acatjamatwa alajjpachat ist'asïna mä jach'a thayan thayt'atapjama. Uca thayasti uca utpacharuraquiw phokhantäna, cawquintejj jupanacajj kont'atäpcäna ucaru. Ucatsti sapa maynjjana lajjrar uñtata ninanacaw uñstaräna. Jupanacasti sapa mayniw Kollan Ajayumpi phokt'atäpjjäna. Ucatsti yakha arunac parlaña kalltapjjäna, cunjämarutejj Kollan Ajayojj parlaycäna uqhamarjama. Ucürunacansti Jerusalén marcanjja, yakha marcanacat jutir judionacaw utjaraquïna. Jupanacasti Dios chuyma jakenacäpjjänwa.\n Ucapachaw Kellkatanacatjj jupanacarojj amuyt'ayäna. Ucatsti saraquïnwa: —Aqham kellkatawa: Cristojj jiwaniwa, ucatsti quimsürut jiwatanac taypitjj jacatatani; sutipanaracwa take marcanacarojj parlasini, Jerusalenat kalltasina, aqham sasa: ‘Jan wali jacäwinacamatjja arrepientisipjjam juchanacamajj perdonatäñapataqui’ sasa.\n1 Juan 2:19-27\n Jupanacajj jiwasanaquirï taypitwa mistuwayapjje, ucampis chekpachansa janiw jiwasanacanquirïquiti; jiwasanacanquirïspa ucajja, mayaquïscasänwa. Ucampis uqhamaw lurasiwayi takenis jan jiwasanquirïtapa khanañchañataqui. Jumanacarojj Cristo Tatituw Kollan Ajayu churawayapjjtamjja, uqhamarac take cunwa yatipjjaractajja. Kellkanipjjsmaw cheka arunac uñt'apjjatamata, janiw jan uñt'apjjatam laycuti; jumanacajj asquiw yatipjjtajja janiw cuna c'aris jutcaspati cheka arutjja. ¿Qhitis c'arejja? Qhititejj Jesusar sejja: “Janiw Cristöquiti” sasa. Ucawa Criston uñisiripajja, Awquirus uqhamarac Yokarus jan uñt'iri tucutap laycu. Take qhitinacatejj Yokarojj jan uñt'iri tucujja, Awquirojj jan uñt'iriw tucuraqui; ucampis cawquïritejj Yokaru catokqui ucajja, Awquirojj catokaraquiwa. Ucatpï, chuymanacamaru imapjjañamajja cawquïr arunactejj kalltatpach ist'apcta ucanacjja. Cuntejj kalltäwitpach ist'apcta uc chuymanacamar imapjjaracstajja, uqhamaraquiw jumanacajj Yokampi mayancapjjtajja Awquimpi. Ucapunïsquiwa, ucatpï Tatit Jesucristojj arsuwayejja: wiñay jacañ churañataqui. Aca kellkanipjjsmaw qhitinacatejj jumanacar pantjasiyañ munapjjtam ucjjata. Ucampis jumanacanjja utjapjjtamwa Kollan Ajayu cawquïrtejj Tatit Jesucristojj churapjjtam uca. Uqhamatwa jan qhitin yatichäwips munapctati, uca pachpa Ajayuw jumanacarojj yatichapjjtam. Yatichäwipasti chekawa, janiraquiw c'arïquiti. Uqhamay Tatit Jesucristompejj mayac jacapjjam, cunjämtï Kollan Ajayojj yatichapctam uqhamarjama.


"P'amp'achañ Kamachinx" qullqi imañ utanakan yatiyäw imañax janiw utjxaniti sasaw Jilïr Irpirix arsuwiyi\nEvo Morales Jilïr Irpiri (UCP)\nEvo Morales Ayma, Bolivia Jilïr Irpirix Bolivia Qullqichirinakan Tamapankirinakampiw (kastill arunx CEPB) jichhürux tantachasiwiyi. Jupanakax qullqi imañ utanakan qullqi jaytasirinakan yatiyäwip imañxat arskän uka articulwa P’amp’achañ Kamachit apsuñ amtawiyapxi, uka kamachix khithinakati jan markar payllañ qullq churawiyapki ukatakiwa.\n“P’amp’achañ Kamachit aruskipasipkañapatakikix, aka articulux apsusiwayxiwa”, sasaw yatiyirinakamp aruskipkasax sawiyi.\nP’amp’achañ Kamachitx kamach luririnakaw aruskipasipki, markatak payllañ qullqi manjasirinakaruw ukampix jan qullqimp mutuyañ amtasipki, 95% ukjakamaw p’amp’achasispa, sasaw sasipki.\nWali sum aruskipt’awiyapxtha, sasins Jilïr Irpirix sawiyarakiwa.\nQullqichirinakan Ronald Nostas irpiripax arsuwiyarakiwa. Jupax marka irpirinakaruw amuyunakap ist’apxatapat jallallt’awiyi, P’amp’achañ Kamachin sisktan uka articulox jan utjañapatak arsuwiyapki ukat ukham sawiyaraki. Markasan jiltañapatakix irnaqasipkakïwa sasins sawiyarakiwa.\nTaypi sata phaxsit 31 uru saraqkan ukakam payllapkan jupanakarux 95% mutuyañ qullqis janiw mayitäxaspati, ukham kamachix saraki. Khithinakati jan ukham phuqhapkan jupanakax chinuqa phaxsit 31 uru saraqkan ukjakamarakiw 90% ukj payllañ qullqip juk’aqtayapxaspa, ukhamarus “interés” satäki ukx janiw p’amp’achxapxaniti./RAR\nTata Evo Moralesax nayrïr jaqüwinw aka jiskht'äwirjamax atipt'ani sasaw tata Canelax arsuwiyi\nTata Evo Moralesax 11 jaqümpiw mayni chhijllayasirinakar nayrïr jiskht'äwinx atipt'aski\nTata Floresax qullirinakan p'iqichirinakaparuw mayamp marka irpirinakasamp aruskipapxañap mayiwiyi\nTata Rodríguezax janiw Bolivia Dice No ukankirinakamp chhijlläwinkañx jaytjkaspati sasaw Chhijllayañ Utankirinakax sawiyapxi\nJichhürkamaw chhijlläwin atipt'asir tamanakax chhijllayasirinakan sutinakap uñt'ayapxañapa\nPanqaranak aliyañ chiqanakx chhijlläwin ch'amaniptañatakiw samichawiyapxi sasaw mama Machicadox arsuwiyi\nTaqit khust'at Bolivia markan Jilïr Irpiripäñ muntha sasaw Jilïr Irpirix arsuwiyi\nSayri sayri yäpar apnaqxañatakiw diputadonakax mä kamach iyaw sawiyapxi\nComunidad Ciudadanan yatiyiripax k'arisisapiniw yatiyasktha sawiyiwa\nTata Moralesamp tata Putinampix tantachasiñ qalltxapxiwa


Ukhamawa Noticias: Elias Ajata, un quilqt'iri (bloguero) aymara\nCentauro, Toledo, Cóndor Jipiña sat khuyanakaw utjaraki. Aka markax aka irnaqäwi utj ukatw wali uñt'ata. Kuntur jipiña, Waka Laxra, Aqu LLust'a, Kori Kori qullunakanx "cobre" sat chuxña qalaw wal utxaraki, jaqhip chiqanx yamas allirtaskiwa. Waranq llätunk patak kimsa qalq tunk maran Victor Paz Estensoro mallkux Decreto Supremo 21060 kamachimpix waranq patakan jaqinak qhuya irnaqawipat jaqumukuwiyaraki. Jupanakax Corporación Minera de Boliviampiw irnaqapxäna. Ukjatpachx uka jaqinakax yaqha markanakaruw sarawixapxaraki, jilpachaninakax Chukiyawu, El Alto jach'a markanakan jichhüranakax jakasisipki. Corocoro markax ukjatpachx ch'usakiw qhipartawixi; utanakas jan jaqin jan jaqiniw maratjam maratjam allirmuktawïxapxaraki, yaqhipax punkus aystat, khumuras allranttat, pirqas k'ak'jtat ukhama. (leer mas)


Markasax pä patak mara phuqhkan ukjatakix taqi chiqanw jakäw sumaptayañax munata\nJilïr Irpirix CODECAM ukankirinakampiw tantachasiski / Jamuqa: Diego Valero\nEvo Morales Jilïr Irpirix kunayman departamentonw markachirinakan irpirinakapamp tantachasiski. Jichhax Chuqi Chakankirinakampiw tantachasiwiyi. Jupanakampix mara t’aqa phaxsit 1, 2 urunak saraqkipan jikthaptañatakiw amtawiyapxi, ukanx kunjams markasax pä patak mara phuqhkan ukjakamax irnaqatäni ukxatw aruskipapxani.\nSapa departamento markachirinakamp tantachasiñax “2025 maratak amtanakax utjkistu uk ch’amachañatakiw askïni, ukaw Bolivia markarux juk’ampis uñt’ayatäni, ukhamarus taqi municipionakamp departamentonakampiw ukankapxañapa” sasaw tata Iván Arciénagax arsuwiyi, jupax Sucre alcalderakiwa.\nJutir chhijlläwitakiw marka apnaqañ amtanakax amuyt’atäni, ukatw taqi municipio irpirinakar amuyunakax mayitäni, kawkïrinakay markachirinakan askipatakix wakischi ukanaka.\n“Chuqi Chakanx mä jach’a jikhtaptäwiw utjani, ukanx 29 alcaldemp markachirinakan irpirinakapamp yapuchirinakamp yatxatatanakamp qullqichirinakamp yaqhanakampiw jikxatasipxani” sasaw tata Cesar Navarrox arsuwiyi./RAR


Perú markan pä uru yatichäwix activistas digitales jupanakaruw juk’amp ch’amancht’awayi · Global Voices Aymarata\n(es) ukan jaqukipiri\tVerónica Barroso\nJaqukipäw uñt'ayata/apkatata 1 Llamayu phaxsi 2016 0:24 GMT\nAka blog ullart'apxañäni русский, Español, English\nYatichäwin chikanchasirinaka. Christine Mladic Janney jupan jamuqax apst’atawa.\nCusco, Peru markax Imperio Incaico ukhamarakiwa. Jichhürunx waranq waranq anqaxat jutir jila kullakanakaw uksar kuna aski chiqanakatï utjki ukanak uñjt’ir sarapxi, jilpachax nayra templos ukat sitios arqueológicos uñt’at chiqawjanakaruw uñjt’ir purt’apxi.\nUka monumentos físicos ukakikiti. Uka markanx quechua aruw art’ata. Uka markan kallinakapanti sarnaqt’asm ukhax markachirinakarux qhichwa arut arst’asir ist’asmaxa, jichhax machaq políticas públicas ukamp arxatataxiwa.\nAka pachax Cusco markarux Latino América uksat Asamblea del Activismo Digital de Lenguas Indígenas tantachthapt’añaw wakt’awayi.\n11 ukat 12 jallu qallta phaxsit 2015 maran apasina, aka tantachäwix kawkïr activistas indígenas waynanakatï arup jach’anchañatak medios digitales uka apnaqpk jupanakaruw tantachthapt’äna. Nayraqatax Oaxaca, Mexico ukat Bogotá, Colombia uksanakanaw apasïna ukharuw akax kimsïr tantachäwixiwa.\nUka jikthaptäwix Global Voices ukan Rising Voices qalltäwipampiw laqanchayata. Yaqha tamanakax Centro Bartolomé de las Casas (CBC) uksar chikancht’ayarakiwa, Ministerio de Cultura peruano (Dirección de Lenguas Indíngenas , Dirección Cultural de Cusco), Instituto de Lenguas Vivas ukat Mozilla Nativo ukanakas ukanakarakïnwa.\nJikthaptäwix La Casa Campesina ukankanwa, ukax tantachasiñatakipuniwa, CBC ukax Cusco markan jikxatasi. Uka tantachäwix Hivos ukan yanapt’atänwa.\nRodrigo Carús jupan uñstayata.\nTaypi sata chika phaxsinw wakicht’irinakax jawillt’aw tuqi Peru markan jakasirinakar jawillt’atäna, jupanakax arurux Internet uksan laqanchayirinakapxanwa. Chikanchasrinakax may may chiqanakat arunakat chhijllt’atänwa. Ukampirus jupanakatx kunti yatiqapk ukxa markanakapan yaticht’añ amataninakaw chhijllt’atäna.\nMaysatax qhichwa aru arst’asirinakaw jilapachanix uksan chikancht’asiñatak wali suyt’apxäna, jupanakax taqi chiqatapxänwa, jipachax thaya uraqitapxänwa. Chikancht’asirinakax tamap taypin kuna amtanakampiti sarapk ukwa jilpachax uñt’ayapxäna, uka taypinx televisión digital wakichäwi, audios podcast ukanakas ukankarakinwa, aru arst’äwi ukat medios sociales ukanakaw ukataypinkäna. Wakicht’irinakax taqi uka amtanakap uñjasax 25 jaqiruw pä uru jikthaptäwitak ajllt’äna.\nSesiones plenarias, yatichäwinaka ukat yaqhanaka.\nSesión plenaria. Christine Mladic Janney jupan jamuqax apst’atawa.\nUka chikancht’asiwinx may may tama aruskipt’äwinakaw utjawayi, amta uñacht’äwi ukat yatichäwinaka. Wakicht’irinakax tamanakaruw kunkancht’awayi, sapa t’aqa técnicos ukat lingüísticos tayka arunakan Web uksa uñt’ayasa. Chikancht’asirinakax juk’a arunakan uñt’ayapxatapatx amuyunakap luräwinakap sapa maynix uñt’ayapxi.\nChikanchasirinakax amatanakap uñt’ayapxäna ukatx masinakapat jayst’äwinakap apthapt’apxäna. Podcasts ukas qhichwa arun waraqt’atax utjarakinwa, shipibo-konibo aruns utjarakinwa, maysatx GIFs uksa Perú markan may may arunakax utjk ukatakis utt’ayasirakinwa. Jch’a tamanakax kipka amatanakaps uñt’ayarakinwa jisnawa Talking Dictionaries (Diccionarios parlantes) Instituto de Lenguas Vivas uksata, Mapa sonoro Ministerio de Cultura, esfuerzos de localización de Mozilla, ukat Rimasun Quechua Podcasts Nueva York jach’a yatiqañ utatas ukankarakinwa ukat yaqhanakamp kunaw chikanchasipxäna.\nPodcasting yatichäwi. Christine Mladic Janney jupan jamuqax apst’atawa.\nKunapachatï yatichäwix purinx ukhax sapa mayni chikanchasiriw ajllt’asipxäna, uka pä uru yatichäwinx sapa yatichäwix suxta pachaw apasïna, uka yatichäwinakax maywajan mawjanwa. Aka turkakipäwix chikancharinakarux yanapt’iwa, jupanakax kunjamas herramienta digital uka sum apnaqapxaspa, ukatx tukuyarux mä aski achu utjayapxasp ukaw amtanxa. Walja chikanchasirinakaw herramientas jan ukax plataformas ukanak juk’amp apnaqañ munapxäna, ukampirus jupanakax mä juk’s yatintaniwapxanwa ukatx uka yatiñanakaniw utjäwinakapar kutt’awayxapxäna. Chikanchasirinakaxc sapa mayniw yatichäwinak ajllt’asipxäna:\nMä arukipäwi Global Voices ukat CBC uksata“Internet ukax aruxankiwa sutinchata— Perú markan tayka arunakat aruskipt’äwi ” ukax nayrïr uru yatichaw arumaw phuqhasïna. Inakinwa, ukampirus khitis mantakispanwa ukhamat amyt’añataki.\nPä uru aruskipäwix luräwinak uñacht’äwi, 25 jila kulak chikanchasirit amuyt’äwinakapa , tukuy uru jichha yatxatäwinakat amuykipt’äwi . Waljaniw tecnología ukamp arup ch’amanchañatak amtanakanipxäna. Chikanchasrinakax plataformas virtual ukat Facebook uksaw aruskipt’añ munapxäna .\nChikancht’asirinakat video waraqt’atawa –español arut ukhamarak tayka arupat arst’äwinaka – aka ActivismoLenguas.org ukan uñacht’ayasi, Rising Voices, 2015 maran uñt’ayata, Lationamérica uksan activismo digital tayka arun uñt’ayañataki. Uka jiskt’äwinakax yatichäwinw mä video ukan waruqt’asïna, Ch'aska Rojas-Böttger jupaw waruqt’äna.\nAka jikthaptäwinakax wali askiwa, ukampirus lingüístico ukat comunitario ukar jach’ancht’añaw aski. Amtax waynanakar arunakapan ch’amancht’apxañapatakiw ch’amanchi. Uka amta jikxatañax mä chiqa thakhiwa.\nGlobal Voices ukax 2016 maran yaqha yatichäwinak wakt’ayañ amtaski, yaqha tamanakamp ch’amancht’añataki.


Suman jakañampitak walja markanakan p'iqicht'at sartañatakiw Boliviax EuroLat tantachäwinkirinakar katuqaski\nEuroLat tantachäwix Santa Cruzan luratäski / Jamuqa: Anqa Markanakamp Aruskipañ Kamanan uñt'ayata\nEvo Morales Jilïr Irpirix Iwrupa Markanakampin Awiya Yala markanakampin (EuroLat) tantachäwip qalltayapkani ukankawiyiw jichhüruxa. Jichhapiniw uka tantachäwix markasan luratäski. Suman jakañampitak walja markan p’iqicht’at sarantañampitakiw aruskipapxani. Anchhax Venezuelarux palla pallanakamp mantañ munasipki, ukatw ukham amuyump tantachasipxatapax wali wakiskiri.\n9:00 arumirjäkipanw uka tantachäwx Sirionó sutin utan qalltayawiyapxi, Fexpocruzana, Santa Cruz jach’a markana. Tata Ramón Jaureguiw tantachäwx irptani, jupaw EuroLat tantachäwx yaqhamp chik irpti.\nJupax markachirinakat arxatasir Iwrupa kamach luririwa, “Iwrupamp Awiya Yalamp juk’amp sum apasipxañapatakiw ch’amacht’atäni. Kunjams walja markan p’iqicht’at sarantatäspa ukxata, Pachan mayjt’äwipata, jaqir jaqjam uñjañxata, yaqha markanakamp alakipasiñxata, ukhamanakata” sasaw sawiyi.\nBolivianx walja markan p’iqicht’at sartaña amuyux ch’amachatawa. Marka irpirinakax sumäñat apasiñatakiw ch’amachapxi ukhamarakiw phuqhacht’asis yanapasiñsa.\nVenezuelan jan walt’ayasiñax utjki ukampix “Thayt’at Ch’axwa” sasin uñt’atäki ukaw mayamp uñstawiyasmachi sasaw walja amuykipt’irinakax arsuwiyapxi, Estados Unidow Rusiamp Chinamp ukanx uñthapisiski, uka markankirinakax janiw palla pallanakamp Venezuelar mantasiñap munapkiti, Boliviax uka pachprak arsu.\n“Awiya Yalanx janiw ch’axwax utjkiti sasaw amuyux uñt’ayatäni. Janiw palla pallanakamp yaqha markar mantañax utjkiti, Awya Yalankirinakax jiwaspachaw jan walt’äwinakas askichasiñasa, jichhax Venezuelankirinakaw askichasipxañapa. Uka amuyuw uñt’ayañ munata” sasaw tata Daniel Caggianix ABI ukankirinakar sawiyi, jupax MERCOSUR kamach luririnakan irpiriparakiwa.\nEurolat ukanx 150 tantachasiriw utji; PARLATINO (Parlamento Latinoamericano), PARLANDINO (Parlamento Andino), PARLACEN (Parlamento Centroamericano) PARLASUR ukankirinakaw ukan jikxatasipxi.\n“Kamach luririnakax janiw markachirinakan arupak uñt’ayapkiti, Iwrupampin Awiya Yalampin utjki uka jan walt’äwinak aruskipas askichañatakiw irnaqapxañapa, jan ch’axwasa, juk’ampis jan Awiya Yalampin Iwrupampin palla pallanakamp mantañ utjañapataki” sasaw tata Caggianix arsuwiyi.\nEurolat tantachäwinx kunas jichhakam lurawiyata ukxat amuykipt’apxani, akat qhiparux kunas luratäni uks amtawiyapxarakiniwa. Awiya Yalatuqutx Elías Castillo jupaw uka tantachäwx irptarakini.\nTantachäw qalltayatatx tantachäw irptirinakaw jikist’apxani ukhamarakiw marka apnaqañampit jan walinakat tuwaqasiñampit jaqir jaqjam uñjañampit aruskipirinakas tantachasipxani.\nTantachäw tukuyatatx, paypach irpirix amtanak uñt’ayapxani.\n“Iwrupampin Awiya Yalampin tantachäwipar purinipkta taqi jumanakaruw katuqt’apxma, EuroLat ukaru, jumanakaw Santa Cruzarux aksa jan walt’äwinakampit uraqpach jan walt’äwinakampit aruskipañatak purinipxta. Markajax, CELAC irpirjamax, taqi chuymaw katuqt’apxtam” sasaw Bolivia irpirix Twitteran qillqt’awiyi./RAR


Bible in one year - Aymara Bible 1997 - May 19\n1. Mä uruw Davidajj jisct'araquïna: “¿Saúl reyin familiapatjja mä maynisa jacasquiti, nayan Jonatanat amtasisa asqui lurañajjataqui?” sasa.\n2. Saúl reyin familiapan mä uywatapaw utjäna Siba sat sutini, ucaruw jawsanipjjäna Davidar uñstañapataqui. Cunapachatejj Siba sat jakejj Davidan nayrakataparu uñstän ucapachasti reyejj juparojj jisct'änwa: —¿Jumajj Sibätati? —sasa. —Jïsa, ucäscapuntwa jach'a reyir sirviñataqui —sasaw jupajj saraquïna.\n3. Ucat reyejj jisct'araquïna: —¿Saúl reyin familiapatjja mä maynisa jacasquiti, nayan juparu cuna ascsa lurañajjataqui Tatitun sutipjjaru? —sasa. Siba jakesti saraquïnwa: —Jonatanan mä yokapaw jacasqui, jupasti purap cayut suchuptataraquiwa —sasaw saraquïna.\n4. —¿Cawquinquisa? —sasaw reyejj jisct'araquïna —Amiel jaken Maquir sat yokapan utapancasquiwa, Lodebar sisqui ucana —sasaw Sibajj saraquïna.\n5. Ucat rey Davidajj irptanipjjañapataquiw ordenaraquïna.\n6. Cunapachatejj Saúl reyin allchhipa, uqhamaraqui Jonatanan yokapa Mefi-bosetajj Davidan nayrakataparu purinïna ucapachasti wali ajjsartañ chuymampiw ajanupjja oraker alt'asïna. —¡Mefi-boset! —sasaw Davidajj art'araquïna. —Acanctwa, jach'a munañan rey —sasaraquiw jupajj säna.\n7. Davidasti saraquïnwa: —Jan ajjsaramti, nayajj jumarojj wali sum uñjäma, Jonatán awquimat amtasitajj laycu. Saúl achachilaman orakenacapsti takwa cuttayayjjäma, ucatsti naya chicapuniw mesajjan mank'asiraquïta.\n8. Mefi-bosetasti uca arunac ist'asinjja orakeruw p'ekep alt'asïna ucat saraquïnwa: —¿Cunatarac juma, juma jach'a reyisti, naya sirvirimat amtasista? Nayajj mä jiwat anumpi sastwa —sasa.\n9. Ucampisa reyejj Siba sat jakeruw jawsäna, jupasti nayrajj Saúl reyin uywataparaquïnwa, ucat saraquïna: —Nayra uywiriman allchhiparojj, cunatejj jupancqui uqhamaraqui familiapancqui take ucanacwa catuyjjta.\n10. Uca laycu, jumampi, wawanacamampi, uywatanacamampejj jupataquiw jichhajj yapu yapucharapipjjäta, cunatejj achcani ucanacsti sum imarapipjjäta, uqhamat uywiriman familiapajj mank'asiñapataqui, Mefi-bosetajj nayampi chica mesajjan mank'cani ucasa.\n11. Siba jakesti tunca pheskani yokanacanïnwa, uqhamaraqui pä tunca uywatanacani, ucat jupajj reyirojj saraquïna: —Take cuntejj jach'a munañan reyejj aca sirvirimaru sisquista ucanacsti phokhäwa —sasa. Mefi-bosetasti Davidan mesapatpunwa mank'asiraquïnjja reyin mayni wawapäcaspas uqhama.\n12. Uqhamarus mä jisc'a wawaniraquïnwa, sutipasti Micaía satänwa, take qhitinacatejj Siban utapan jacapcäna ucanacasti Mefi-bosetan yanapiripäpjjaraquïnwa.\n13. Ucampisa cunjämatejj Mefi-bosetajj purap cayut suchuptatänjja, uca laycuw Jerusalenan jacäna, uqhamarus reyin mesapatpunwa mank'asiraquïnjja.\n1. Mä kawkha pachanaca pasjjepansti, amonitanacan Nahas sat reyipajj jiwjjänwa, jupa lantisti Hanún sat yokaparaquiw reyëjjäna.\n2. Ucat Davidajj amuyt'asiraquïna, Nahas sat jaken Hanún sat yokaparojj sum uñjaña, cunjämatejj awquipajj juparojj suma uñjcaraquitayna uqhama, ucat mayni yanapirinacapa Hanún reyin ucarojj qhitaraquïna, awquipan jiwatapat suma chuymachäsïwi arunac churapjjañapataqui. Ucampisa, cunapachatejj Davidan yanapirinacapajj amonitanacan orakeparu puripjjän ucapachasti,\n3. amonitanacan jilïrinacapajj Hanún reyiparojj sapjjänwa: “¿Jumasti waliquiw sistati Davidan yanapirinacapajj awquiman jiwatapat jumar chuymacht'iri jutapjjatapjja? ¡Jupajj marcasa uñjiri, uñakeriraquiw jutapjjpachajja, ucat t'unjañataqui” sasaw sapjjäna!.\n4. Ucat Hanún reyejj Davidan yanapirinacaparojj preso catuntapjjañapataquiw arsuraquïna, sunqhanacapsa chicatpacha mururapjjañapataqui, isinacapsa khepäjjcama ch'iyarapjjañapataqui. Ucat qhitanucjjapjjaraquïna.\n5. Cunapachatejj Davidajj uc yatïna ucapachasti, jupanacaru catokapjjañapataquiw qhitäna, wali p'enkascañäpjjatap laycu, jupanacarusti Jericó marcaruw kheparayaraquïna, sunqhanacapa jilantayasipjjañapcama, ucat cuttjjapjjañapataqui.\n6. Amonita jakenacasti amuyasipjjaraquïnwa Davidataquejj wali uñisisiri jakenacäpjjatapa, pä tunca waranka sirio soldadonaca pagoncama catupjjatapata Bet-rehob, uqhamaraqui Soba uca chekana, Maaca marcan reyiparusti waranka jakenacampi, Is-tob sisqui uca chekatsti tunca payani waranka jakenaca catupjjatapa.\n7. Ucampis Davidajj ucjja yatïnwa, ucatwa Joab jach'a jilïrirojj qhitaraquïna ejercitopan takpach soldadonacapampi.\n8. Amonita jaquinacasti jutantapjjaraquïnwa, ucatsti nuwantasiñataquiw waquichasipjjaraquïna pachpa marcar mantaña puncuna, ucañcamasti sirio uqhamaraqui Soba uca quipcaraqui Rehob, Is-tob uqhamaraqui Maaca toket jutir soldadonacasti take uca orakenacwa catuntasipjjaraquïna.\n9. Cunapachatejj Joab chachajj nayra toket uqhamaraqui khepa toketa nuwantatäña yatisïna ucapachasti israelitanacatjja wali suma soldadonacwa ajllïna, ucat sirio jakenacar nuwantañataquiw waquichasiraquïna.\n10. Ucat mayni soldadonacasti Abisai jilaparuw jaytawayaraqui, uqhamat uca jilapajj amonitanacaru jarct'añapataqui,\n11. saraquïnwa: “Sirio jakenacatejj nanacar atipjirjamäni ucapachajj mäquiw yanapt'iri jutapjjäta; amonita jakenacatejj jumanacat sipana juc'ampi ch'amanïni ucat atipjañ munapjjaraquïtam ucapachasti nanacaw jumar yanapt'irejj jutapjjaraquïma.\n12. Ch'am catjjatam, jan ajjsaramti, marcasar arjjatañ laycusti jan ajjsarasaraquiw nuwasiñäni, Diosasan marcanacapätap laycu. Ucjjarusti Tatituraqui cunatejj jupataquejj sumäqui uc lurpan” sasa.\n13. Joab chachasti soldadonacapampiw sirionacaru nuwantiri saräna, ucampisa uca sirionacajj jupan nayrakatapatjja jaltjjapjjänwa.\n14. Amonita jakenacasti, uqham sirio jakenacaru jaltjjapjjeri uñjapjjän ucqhasti jupanacas Abisai nayrakatatjja jaltjjapjjaraquïnwa, ucatsti marcaruw mantjjapjjäna. Uqhamasti Joab chachajj janiw amonitanaca contrajj muwascjjänti jan ucasti Jerusalén marcaruw cuttanjjäna.\n15. Sirio jakenacasti israelitanacampi atipjatäpjjatapa amuyasisinsti, wasitatwa tantacht'asipjjäna.\n16. Hadad-ezer sat jakesti cawquïri sirio jakenacatejj Eufrates jawirat qhurcatan jacapcäna uca sirionacaruw jawsayaniraquïna, ucanacasti Helam sisqui uca chekaruw purintanipjjaraquïna. Jupanacan jilïri irpiripasti Sobac sataraquïnwa, Hadad-ezer sisqui uca jaken ejercitopan jach'a jilïripänwa.\n17. Ucampisa take acanacwa Davidarojj yatiyapjjaraquïna, jupasti take israelita jakenacaru tantacht'asinjja, jupanacampejj Jordán jawir maqhatawayäna, ucatsti Elam sisqui uca chekaruw puriraquïna. Ucanwa sirio jakenacajj Davidampi jiquintasisinjja nuwasipjjäna,\n18. ucampisa kheparojj israelitanacan nayrakatapatjja jaltjjapjjänwa, Davidasti uca sirio jakenacatjja pusi tunca warank soldadonacwa jiwarayaraquitayna, ucanacasti caballería soldadonacäpjjänwa, uqhamaraqui pakallko pataca nuwasiña carronacampi cuna; uqhamarus Davidajj Sobac sat sirionacan jach'a jilïriparus chhojjriñchjaraquïnwa, uca jach'a jilïristi ucanwa jiwjjaraquïna.\n19. Ucanac uñjasasti cawquïri reyinacatejj Hadad-ezer reyimpi mayacht'asipcatayna ucanacasti, israelitanacan uqham atipjapjjatapa uñjasinsti, israelitanacampejj sumaruw mantjjapjjäna; israelitanacaru jaysasaraquiw sarnakapjjäna. Ucat ucsarusti, sirionacajj amonita jakenacaru yanapañjja ajjsarjjapjjänwa.\n1. Sión marcan Diosapa, jumajj jach'añchatäñataquejj asquïtawa, jumar arsutanac phokhañajj waquisiwa,\n2. jumajj mayisitanacar ist'irïtawa. Take jakenacaw jumarojj maqhatapjjtam.\n3. Jucha luratanacajjajj aynacht'ayapjjetuwa, ucampis jumaw juchanacajjat pampachapjjesta.\n4. Juman ajllit jakejj cusisiñaniwa, juma jac'an jacañapataqui, kollan utaman utjasiñapataqui. Utaman utjir yänacampiy cusisiyapjjeta, temploman kollan churäwinacapampiy phokt'apjjeta.\n5. Khespiyir Diosajjay, muspharcañ asqui cancañampiw jaysapjjestajja; take orakpachaw jumarojj alcatapjjtam, jayanquir kotas alcataractamwa;\n6. jumïpan kollunacajj pachpaquïsqui, juman ch'amam laycuw thurt'atäsipqui.\n7. Jumaw lamar kot mathapinacarojj t'acuraytajja, jumaw marcanacan ch'ajjwatap amuct'aytajja.\n8. Orak tucuyan jaquirinacajj muspharcañ luräwinacamat qhathatipjje, inti jalsu toketa, inti jalanta tokecamajj, jumïpan cusisiñat art'asiñajj utji.\n20. Qhititejj Diosan arunacapar ist'i ucajja, cusisiñwa jicjjatani; ¡cusisiñaniwa Tatitur iyawsir jakejja!\n21. Qhititejj yatiñampi amuyt'qui ucajja, ch'iqhi jaketa uñt'atawa; suma arumpi parlañasti sumwa amuyt'ayi.\n1. Uca pasatatsti Jesusajj sarawayjjänwa Galilea kotat mayscataru, uca kotasti Tiberias sataraquiwa.\n2. Walja jakenacaw khepapat arcapjjäna, usutanacampi milagronaca luratap laycu.\n3. Ucatsti Jesusajj mä kollu pataruw mistuwayäna, ucansti discipulonacapampiw kont'asiraquïna.\n4. Judionacan Pascua fiestapajj jac'ancjjänwa.\n5. Jesusajj uñtasinjja walja jakenacan arcanitapwa uñjäna, ucatsti Feliperuw saraqui: —¿Cawquitsa mank'a alaniñäni aca jakenacataquejja? —sasa.\n6. Ucsti sänwa Feliper yant'añataqui, Jesusajj yatïnwa cunatejj lurasiñapäcän ucjja.\n7. Felipesti ucjjarojj sänwa: —Pä patac denario kollke t'ant'ajja janiwa cunataquïcaspasa sapa mayniru, ni mä jisq'itcama churañataquisa —sasa.\n8. Ucatsti Simón Pedron Andrés jilapa discipulojj saraquïnwa:\n9. —Acan mä wawaw utji, pheska cebad t'ant'ani pä chawllaniraqui; ucasti, ¿cunataquiraquïspa acqha jaketaquisti? —sasa.\n10. Jesusasti saraquïnwa: —Takeniru konurayapjjam —sasa. Ucawjansti walja pastonacawa utjäna, chachanacasti niya pheska warankjamaw konurapjjäna.\n11. Jesusajj t'ant'anac amparaparu catusinjja, Diosaruw yuspagaräna, ucatsti discipulonacaparuw churäna. Discipulonacapasti laquiränwa take uca konurat jakenacaru, chawllanacsti uca quipcaracwa laquiräna kawkhtejj munapcäna ucqha.\n12. Cunapachatejj sist'atäjjapjjäna ucqhajja, Jesusajj sänwa discipulonacaparojja: —Apthapipjjam uca puchunaca, jan inamayaru tucusiñapataqui —sasa.\n13. Ucatsti tunca payani canastwa apthapipjjäna uca pheska cebad t'ant'at jilt'irjja.\n14. Jesusan uca milagro luratap uñjasinjja, jakenacajj sapjjänwa: “Chekpachansa aca jakejj jutañapäcän uca profetawa” sasa.\n15. Jakenacajj munañanacapampiw reyit kont'ayañ munapjjäna. Jesusasti uc yatisinjja sapaquiw wasitampi kollur sarjjäna.\n16. Niya jayp'öjjepanjja, Jesusan discipulonacapajj kotaruw sarakapjjäna.\n17. Ucatsti mä botjjaruw mantapjjäna, kotanjam Capernaum tokeru maqhatañataqui. Niya ch'amact'ascänwa, Jesusasti janïraw cutt'ancataynati.\n18. Ucatsti mä jach'a thayawa kota mathapinacampi sartaraquïna.\n19. Niya mä tupu jiljamwa sarapjjatayna. Ucqha sarcasinwa Jesusar uñjapjjäna uma patanjam jutasquiri, jupanacasti ajjsarapjjänwa.\n20. Jesusasti jupanacarojj sänwa: —¡Nayäsctwa, jan ajjsarapjjamti! —sasa.\n21. Ucatsti jupanacajj cusisiñampiw catokapjjäna. Mä juc'amp sartasinsti cawquirutejj sarapcäna ucarojj purjjapjjaraquïnwa.


Capital peruana uksanx pä aski yatiyäwiw utji, mä jisk’a wawaruw markachirinakax wal jallallt’apxi · Global Voices Aymarata\nJaqukipäw uñt'ayata/apkatata 24 Chinuqa phaxsi 2016 16:00 GMT\nLima markanx mä yuqallqallun uypayupampi wisinunakan jusparäwinakapampiw uka junt’u paxsin suma yatiyäwinxa, kawkhantix uka yuqallqallun yuqallqallun uypayupamp ukhamarak campaña presidencial ukanakat ukjanakanx walpun junt’thapiskäna.\nNayrür 14 uru chinuqa paxsinx mä Facebook apanaqirin red social ukan kunti playa de Cerro Azul ukan niya 120 km capital peruana ukan kunanakatï utjakatan ukxat akham arst’äna:\nBrando jupan sarnaqäwipax yaqha sitios web ukarus purirakiwa, jupan aski chuymanitapatax yaqhanakarux uñt'awayapxarakiwa ukat jupar wallpun jallallt'awapxi.\nPuente Piedra ukanxa, 16 samarañ urunxa, mä nina naktäwiw mä depósito de cartón uk chhaqtayañ munatayna. Walxa pachanakawa, 40 jakhuwits jila unidades nina jiwayirinakax uka nina aqtäwir jiwaqayañatak saykatapxäna. Jayp’ut arumkamaw irnaqapxäna.\nPuente Piedra: akhamaw bomberos ukanakar jallallt'awapxi https://t.co/PgkZAd6wrA aka @elcomercio\nMä uñacht'äwiwa, Puente Piedra: markachirinakax #Bomberos jupanakaruw jallallt'awapxi.\nPuente Piedra uksanx apnaqat laphinak imañ utaruw ninax nakhantawayi. https://t.co/Zrk6RyDGg3 pic.twitter.com/q29Phfl5TA\nPerú markan nina jiwayirinakapax wali munatapxiwa, ukampirus jupanakax inakiw yanapt'asipxi:


21. Jaqinakana utanaka utachasiñakapataki ukata kunaymana luratanaka yächañataki - Acuerdo Nacional\n21. Jaqinakana utanaka utachasiñakapataki ukata kunaymana luratanaka yächañataki\nPerú marka pachana taqi kunsa wali khusa lurasawa nayraru sartayasini, ukampinsa juk’ampi kuna utachasiñanakawa lurasiña amtasiraki, uka pachparakiwa nayraru k’achata k’achata sartañataki sapa mayni ayllunakana suma uñaqkaña jakaña jakxatañanakasa aruskipatarakiwa, ukhama khuskhawa taqi markanakana phuqasiskani. Estado taypinkiri mayacht’äwinakana lurtäwinakapa, amuynuqaña sipansa, lursuña sipansa, uñt’ayaña sipansa, askichaña ukata apnaqañana sipansa, suma uka yatiñanaka jani Estado taypinkiri yaqha mayachäwinakaru katxaruyasiskarakini.\nUka taqi chiqanakana utjasiri jaqinaka mayacht’asiñanakapataki jach’a amtäwi phuqaña laykuxa Estado taypita:\n(a) Taqi jaqi chiqapankañanakapatakisa wakisiri amtäwinakawa arkasiskarakini, ukana jach’a thakinaka lurañanakawa ch’amanchasiskarakini, ukhamata lamara quta chiqanakarusa jach’a wampunaka puriñanakawa lurasiskarakini, uka pachparakiwa avión puriñanakapatakisa aeropuerto lurañanakawa phuqataskarakini, teléfono yänaka taypita aruskipt’asinakatakisa walja utanakawa uñstayasiskarakini.\n(h) Empresa privada sutinchata mayachäwinaka taypita yanapt’äwinakaxa thaqasiskarakini, ukhamata uka qullaña utanaka, yatiña utanaka, q’uma utjasiñataki yänaka, uma irpanaka ukata uma jark’xasiñanaka luräwinakasa uñstayasirakini.\n(i) Corredor turístico sutinchata mayachäwinaka taypita jilpacha qullqi jalaqayañataki anqäxa markanakaru Perú suyunaka markanakapana lurata yänaka alxañanakawa ch’amanchasiskarakini, ukhamata Perú markampi maya qurpata jalata yaqha markanakampi alxañanaka tuqita mayachäwinakaw utt’ayataskarakini.\n(k) Taqi chiqa markanakansa pachpa jaqinakana ch’amampi yanapt’äwinakapampiwa taqi kuna utanakasa wali suma uñanuqt’asisa utachnuqataskarakiniwa. Uka taqi jaqina utaniñanakapataki jach’a amtäwi phuqaña laykuxa Estado taypita:\n(l) Uta utachañanaka jani sinti ch’ama tukuña laykuxa uka Plan Nacional de Vivienda sutincha amtäwirjama irnaqäwinakaxa arkasiskarakini, ukhamata taqisa kunaymana utanaka, k’ata sipansa, jisk’a qullqimpi sipansa, ina ch’usata uñkatapxarakini.\n(ll) Empresa privada sutinchata mayachäwinakampi ukata Estado taypinkiri mayachäwinakampiwa suma arusthapisa uta utachäwinakaxa juk’a qullqimpi saythaprayatarakini, ukhamata uka taypinakana qullqimpi yanapt’asïwina, utachaña thakiru irptañanaka ukanakaxa suma uñanuqt’ataskarakiniwa. (m) Walja utanaka machaqa yänakampi utachañanakasa k’ata saythapiyaña yatiñanakampiwa aptasiskarakini, ukanakasti wali khusatsa wali munkaña khusa utachatapuniniwa.\n(n) Suma utanaka lurañatakixa machaqa yatiñanakawa uta utachiri jaqinakaru yatichasiskarakini, ukhamata taqi jaqisa injama utanakapsa uñkatapxarakini.\n(ñ) Uta utachañanakana jani atiya yanapt’asirinakawa suma uñt’ataskarakiniwa.\n(p) Suma chiqapa kamachinaka taypita wakicht’atawa taqi chiqana utanakasa utachasiskarakini, ukhamata jani qullqini jaqinakasa utanakapa tuqita qillqata laphinaka katuqasipxarakini.\n(q) Sapa mayni markachirinakana ch’amapampi qullqipampi uta utachatanakasa wali khusa utachatañaparakiwa.


Éxodo 10 - Holy Bible [Aymara Bible 1997] - (Éxo 10)\nTatitusti Moisesarojj sänwa: —Faraonan ucaru saram, nayasti faraonampiru, sirvirinacapampirusti chuymanacapjja kalarayäwa uqhamata jan munañapataqui, ucat jupanac taypina jach'a muspharcañ unanchanacajja uñacht'ayañataqui.\nUqhamaraqui jumajja wawanacamaru, allchhinacamaru cuntejj nayajj Egipton lurcta, uqhamarac cuna jach'a muspharcañ unanchanactejj egipcionac taypin lurcta ucanaca yatiyañamataqui. Uqhamata jumanacajj yatipjjañamataqui nayajj Tatitütajja.\nUcatsti Moisesampi, Aaronampejj faraonan ucar sarasinjja sapjjänwa: —Hebreonacan Tatitu Diosapasti aqham siwa: ‘¿Cunapachcamasa nayataqui jan llamp'u chuyman tucjjäta? Antutjjam marcajjaru nayar yupaychiri sarjjapjjañapataqui.\nJanitejj marcajjar sarjjañapatac antutañ muncäta ucajja, nayasti kharürojja t'ijut'ijunacwa marcamarojj qhitanëjja,\nucawa orakerojj phokhantani, janiw mä jisc'a orakes uñstcaniti. Ucatsti mank'antapjjaniwa cunanacatejj chhijchhita jilt'qui ucanaca, uqhamarac pampana kokanacajj jilt'qui ucanacsa take mank'antapjjani.\nUcatsti phokhantapjjaraquiniwa palacionacamaru, sirvirinacaman utanacaparu, uqhamarac take jakenacaman utanacaparusa. Uqhämsti janiw cunapachas uñjapjjerïcänti awquinacamajja, ni achachilanacamasa jacapqui uca uruta jichhürcamajja’ —sasa. Faraonar uqham sasinsti Moisesajj janc'aquiw cutstawayjjäna.\nUcampis sirvirinacapajj faraonarojj sapjjänwa: —¿Cunapachcamasa aca jakejj jiwasataqui jan walt'añanaca apanini? Antutjjam aca jakenacaru, Tatitu Diosaparu yupaychir sarjjapjjañapataqui, ¿janiti yatcta Egipto marcasajj wali tucjatätapjja? —sasa.\nUcatsti faraonajj Moisesampir, Aaronampiru jawsayanisajj sänwa: —Sarjjapjjam Tatitu Diosamaru yupaychiri; ucampis nayrakatajj saraquita ¿qhitinacasa sarapjjäta? uca.\nUcat Moisesajj saraquïnwa: —Nanacajj sarjjapjjäwa jisc'a wawanacajjampi, chuyman awquinacampi, yokanacajjampi, phuchanacajjampi, uqhamarac ovejanacajjampi, vacanacajjampi uqhama, acasti nanacataquejj Tatitun mä jach'a fiestapäniwa.\nUcatsti faraonajj saraquïnwa: —¡Khana uñjcayawa jumanacan jan wali amtäwinacamajja! Ucampis ¿jumanacajj amuyapjjtati Tatitojj jumanacampïscaspa ucjja, ucatti nayajj jumanacaru, wawanacamarusa sarjjer antutapjjämajja?\nJaniw uqhamäcaspati; sarapjjam chachacamaqui Tatitur yupaychiri, ucwa jumanacajj mayipjjtajja —sasaw faraonajj alisnucuyäna.\nUcampis Tatitojj Moisesarojj sänwa: —Amparam loktam Egipto orakjjaru ucat t'ijut'ijunacajj jutasina aca marcana chhijchhita jilt'qui ucanaca, kokanaca take mank'antapjjañapataqui.\nMoisesasti thujrupa ayjjarusinwa Egipto orakjjaru loktäna, ucatsti Tatitojj thaya jutayäna inti jalsu toketjja, ucampis uruy arumawa thayäna. Ucat khepärmanthisti uca thayajja t'ijut'ijunacwa puriyanïna.\nUca t'ijut'ijunacajja Egipto orakpacharu wali phokhantasawa take mank'süna. Uqhamasti janiw nayrajj utjiricänti, ni uca khepatsa utjcänti, walja t'ijut'ijunacajja uca urunacjamajja.\nUcampis t'ijut'ijunacajj wali phokhantäna janiw orakes uñstcjjänti. Ucatsti mank'antapjjänwa take kokanaca, uqhamarac chhijchhita jilt'qui uca kokanacan achunacapa. Egiptonjja janiw cawqha orakensa ch'ojjñanacajj jilt'cänti pampanacansa, kokanacansa.\nUcatsti faraonajj janc'aquiw Moisesampir, Aaronampir jawsayanisajj säna: —Nayajj jumanacan Tatitu Diosam contraw jucha lurta, uqhamarac jumanac contraraqui.\nUcampis nayajj achict'asipjjsmawa jichha cutimpiqui juchajjat perdonapjjeta, uqhamarac jumanacan Tatitu Diosamaru nayatac mayirapipjjeta aca jiwayir mutuyäwjja nayata apakañapataqui.\nUcatsti Moisesajj, faraonan ucat mistuwayasinjja Tatituruw mayïna.\nUcatsti Tatitojj inti jalanta toketwa wali thaya thayt'ayaniraquïna, ucawa t'ijut'ijunacjja apjjasina Mar Rojo sat kotaru jakontjjäna. Ucatsti janiw mä t'ijut'ijusa jilt'cänti.\nUcampis Tatitojj faraonarojj chuymapwa kalarayäna, ucatsti janiw israelitanacarojj antutañ muncänti.\nTatitusti Moisesarojj sänwa: —Amparama alajjpachar loktam, ucatsti take Egipto marcpachanwa lajja ch'amacajj utjani, llamct'añjama —sasa.\nUcat Moisesasti iyawsasaw amparap alajjpachar loktäna, ucatsti lajja ch'amacaw take Egipto marcpachajj tucüna quimsa uru.\nUcatsti janiw qhitisa jake masiparojj uñjañ puedcänti, uqhamarac cawqhancapcäntejj ucqhatsa janiw sartcjjapjjänti quimsa uru. Ucampis cawqhantejj israelitanacajj jacapcäna ucanjja khanaquïscänwa.\nUcatsti faraonajj Moisesar jawsayanisajj sänwa: —Sarjjapjjam Tatitumar yupaychiri, jumanacampi chicasti apasjjapjjaraquim wawanacama; ucampis jaytawayapjjätawa ovejanacama, uqhamarac vacanacamsa —sasa.\nUcampis Moisesajj saraquïnwa: —Juma pachpawa uywanac churawayapjjetäta nanacan Tatitu Diosajjaru sacrificiot nact'ayasin loktanipjjañajjataqui.\nUqhamarac nanacan uywanacajjsa anaquisjjapjjäwa, janiwa mä uywsa jaytawayapcäti, ucanacat ajllisinwa nanacajj Tatiturojj loktapjjäjja. Ucampis qhayaru puriñcamajja cunanacjjay munapjjchï Tatituru yupaychañataquejja, uc janiw yatisipcti —sasa.\nUcampis Tatitojj faraonarojj chuymapwa kalarayäna jan israelitanacar antutaña munañapataqui.\nUcatsti faraonajj Moisesar sänwa: —Saram acata, sum amuyasim, janiw mayampis acar jutätati, cunürutejj wastatampi jutäta ucapachajj jiwätawa —sasa.\nUcat Moisesasti saraquïnwa: —Walic sistajja, janiw mayampis juman ucarojj jutcjjäti —sasa.